הוועדה המיוחדת לפניות הציבור, כנסת 15, פרוטוקול מספר 56, 2001-10-23 15:30

סופה לנדבר: אני פותחת את הישיבה בהשתתפות בצערן של משפחות ההרוגים באסון הנורא הזה של התרסקות המטוס.

סופה לנדבר: ברצוני להודות לכל המשתתפים, תודה שבאתם.

סופה לנדבר: לפני שנתחיל לשמוע את משרדי הממשלה ואת הנוכחים, לפני שניתן למשפחות להתבטא, ברצוני לומר שאנחנו נצטרך להיות סבלניים.

סופה לנדבר: זאת תהיה ישיבה לא פשוטה, ישיבה קשה, אבל עלינו להיות סבלניים.

סופה לנדבר: אנחנו ניתן לכל משפחה לדבר, להציג את עצמה, להציג מי נהרג ומה הבעיות בהן המשפחה נתקלת היום, חוץ מהאסון שקרה.

סופה לנדבר: אני מבקשת גם מנציגי משרדי הממשלה להציג את עצמם.

סופה לנדבר: אם לא תבינו את הדברים, תרימו את ידכם ואז אנחנו נצטרך לנהל את הישיבה בשתי שפות: עברית ורוסית.

סופה לנדבר: (הנוכחים מציגים את עצמם) לפני שנעבור למשפחות נבקש משגריר אוקראינה ומקונסול רוסיה להציג את עצמם.

סופה לנדבר: (הנציגים מציגים את עצמם) לפני שאני מתחילה את הישיבה, ואנחנו נשמע את המשפחות, ברצוני להודות לאלה שלפני הטיסה הקשה ביותר שעברה על המשפחות עסקו בלוגיסטיקה ובעזרה.

סופה לנדבר: מימיני יושב סגן השר יורי שטרן, שליווה את המשפחות והיה איתן גם בסוצ'י.

סופה לנדבר: ברצוני להודות למר הרצל גדז' ממשרד הפנים, שבשעת החירום הקשה ביותר פתח את לשכות המשרד בכל רחבי הארץ, גם במוצאי שבת, ועזר למשפחות שלא היה להן דרכון.

סופה לנדבר: אני רוצה, בשמי ובשם המשפחות, להגיד לו תודה.

סופה לנדבר: אני רוצה להגיד תודה לסגן-אלוף דפנה הראל, קצינת פניות הציבור של צה"ל.

סופה לנדבר: ברצוני להודות לסגן-אלוף יוסי סולניק, ראש ענף ת"ש של אכ"א.

סופה לנדבר: אני רוצה להודות לאגודה למען החייל, שעזרה לא רק לחיילים שהיו צריכים לקבל אישור יציאה מהארץ אלא גם סייעה בדמי כיס.

סופה לנדבר: אני ממש אסירת תודה.

סופה לנדבר: אני רוצה להגיד תודה לסגן ציפי גיל, קצינת אימוץ חיילים, שליוותה את המשפחות ואת החיילים בשדה התעופה.

סופה לנדבר: אני רוצה להודות למנכ"ל חברת "השטיח המעופף", שתרם את המטוס וביוזמתו נעשה הכל בשדה התעופה וגם בטיסה.

סופה לנדבר: אני רוצה להגיד תודה מיוחדת למשרד לקליטת עליה על טיפול מהיר ואנושי ביותר, וגם על הטיפול בשדה התעופה מייד אחרי שקרה האסון.

סופה לנדבר: הגעתי לשדה התעופה יחד עם עובדי התאחדות יוצאי ברית-המועצות בלילה והמשרד לקליטת עליה היה ערוך, נתן רשימות ושיתף פעולה.

סופה לנדבר: תודה רבה.

סופה לנדבר: תודה רבה לסוכנות היהודית על הטיפול.

סופה לנדבר: תודה רבה להתאחדות יוצאי מדינות חבר העמים, שיצרה קשר עם המשפחות כבר בשדה התעופה.

סופה לנדבר: למחרת בשישי-שבת משרדי ההתאחדות עבדו בלי הרף כדי לעזור בלוגיסטיקה של כל המשרדים שציינתי.

סופה לנדבר: תודה לכל האנשים שעזרו וטיפלו במשפחות.

סופה לנדבר: אני רוצה להודות לכל אלה שהגיעו לכאן ולכל אלה שבמשך 24 שעות ביממה, במשך כל הזמן הזה, טיפלו וממשיכים לטפל במשפחות האלה.

סופה לנדבר: אני רוצה לשמוע את הבעיות של המשפחות.

סופה לנדבר: חלקן ידברו ברוסית.

סופה לנדבר: אם אנחנו נצטרך עזרה בתרגום גברת יוליה פרזמנט תעזור לתרגם.

סופה לנדבר: בבקשה, שכל משפחה תציג את עצמה.

שלומית קואולמן: כולם קיבלו רשימות של המשתתפים.

סופה לנדבר: תוכלו לקחת את הרשימות, שגברת שלומית קואולמן מנהלת הוועדה חילקה.

סופה לנדבר: אני צריכה להודות גם לה ולכל הצוות של הוועדה לפניות הציבור, שבמשך מספר ימים עבדו ימים כלילות בכל הלוגיסטיקה הזאת כדי שכל המשפחות יקבלו את תשומת הלב הראויה וכדי שאנחנו נוכל לעזור להן.

סופה לנדבר: נעבור למשפחות.

סופה לנדבר: הציגו את עצמכם, את שם הנספה ואימרו מה הבעיה שבה נתקלת היום המשפחה ומה אנחנו נוכל לעשות.

סופה לנדבר: (*** במהלך הישיבה הדברים שנאמרו ברוסית תורגמו על-ידי חברת הכנסת סופה לנדבר, גברת יוליה פרזמנט וגברת שלומית קואולמן)

קרן קמרי ארקנזי-כהן: משפחת קמרי: יצחק, קרן ועליזה.

קרן קמרי ארקנזי-כהן: איבדנו את עדי (מס' 56) בהתרסקות המטוס.

קרן קמרי ארקנזי-כהן: מקום מגורים: גוש דן, קריית אונו ותל-אביב.

קרן קמרי ארקנזי-כהן: אין לנו בעיות מיוחדות.

קרן קמרי ארקנזי-כהן: השאלה העיקרית שלנו היא שאלת האחריות על האסון.

קרן קמרי ארקנזי-כהן: זה כרגע מה שעומד בראש מעיינינו.

יצחק קמרי: אני מבקש לחדד את ההערה של בתי.

יצחק קמרי: נמצאים פה הקונסול הרוסי והשגריר האוקראיני.

יצחק קמרי: אנחנו רוצים לדעת האם הם לוקחים אחריות למעשה הזה.

בוריס לאנסקי: אני הייתי חבר של מאשה בנדמן (מס' 7) במשך 3 שנים.

בוריס לאנסקי: אמא שלה נמצאת בנובוסיבירסק והיא לא הצליחה להגיע לכאן.

בוריס לאנסקי: השאלה הראשונה שלי מופנית לצבא.

בוריס לאנסקי: היא היתה עתודאית והייתי רוצה לדעת מה עושים במקרה כזה.

בוריס לאנסקי: דבר שני, אני רוצה לשאול את שגריר אוקראינה.

בוריס לאנסקי: אני רוצה לדעת לא רק מי לוקח אחריות אלא מה נעשה באוקראינה לגבי המשפט ולגבי העונשים שיוטלו על האשמים, מה הם עושים באשר למה שקרה?

בוריס לאנסקי: חוץ מזה אני לא יודע על בעיות נוספות.

מיכאל בזילוביץ: (מדבר ברוסית): איבדתי את אשתי, אם ילדי, ליובוב בזילוביץ (מס' 6).

מיכאל בזילוביץ: ברצוני לשאול את ממשלת אוקראינה אותה שאלה.

מיכאל בזילוביץ: אפילו לא היו התנצלויות.

גלב ברגינסקי: (מדבר ברוסית): הייתי חבר של אולגה ראוחוורגר (מס' 63).

גלב ברגינסקי: לא יכולנו להינשא על-פי חוקי מדינת ישראל אולם חיינו ביחד כבעל ואשה במשך מספר שנים.

גלב ברגינסקי: לא התחתנו בגלל בעיה במשרד הפנים.

גלב ברגינסקי: אין לי שאלות מיוחדות.

גלב ברגינסקי: אני מצטרף לכל מה שנאמר קודם לכן.

נטליה גריגורייביק: במטוס היו אמי, ראיסה לייז'נין (מס' 36) והבן שלי, בן 13, אלכס גריגורייביק (מס' 18).

נטליה גריגורייביק: מה אני יכולה להגיד?

סופה לנדבר: נשארת בארץ לבד?

נטליה גריגורייביק: (ברוסית): אני מצטרפת למי ששאל: מי אחראי לזה, לרצח הזה?

נטליה גריגורייביק: ירו בכולם.

נטליה גריגורייביק: ירו במשפחות שלנו.

נטליה גריגורייביק: מי נושא באחריות?

סופה לנדבר: (ברוסית): לבנו אתכם.

סופה לנדבר: אני יודעת שזה לא מנחם אתכם אבל אנחנו מנסים לסייע לכם.

סופה לנדבר: מלבד אוקראינה טיפלו בזה גם סגן השר יורי שטרן, חברת הכנסת מרינה סולודקין וחבר הכנסת מיכאל נודלמן.

סופה לנדבר: כולנו רוצים לעזור לכם.

סופה לנדבר: יש לכם טענות נגד אוקראינה, וזה מוצדק מאוד, אבל יחד עם זה יש בעיה נוספת.

סופה לנדבר: במקרה הזה נפלתם בין הכסאות, בגלל שלפי הקריטריונים אתם לא שייכים לחוק במדינת ישראל.

סופה לנדבר: אנחנו רוצים לעזור ולכן שלחתי אתמול מכתב לראש הממשלה בעניין זה.

סופה לנדבר: אנחנו מנסים לקשור את הזנבות כדי להבין במה מדינת ישראל כן תוכל לעזור לאזרחי מדינת ישראל שקרה להם אסון.

סופה לנדבר: אמרי לנו באילו בעיות אתם נתקלים: שיכון, דיור, קליטה?

סופה לנדבר: כאשר שוחחנו בטלפון אמרו לנו שיש המון בעיות.

סופה לנדבר: זאת ההזדמנות להגיד.

נטליה גריגורייביק: (ברוסית): נשארתי לבד.

נטליה גריגורייביק: בעלי נפטר לפני 9 שנים וכעת נהרגו בני ואמי.

נטליה גריגורייביק: אני גרה בגבעתיים בשכירות.

נטליה גריגורייביק: בעולם יש לי רק עוד אח אחד.

איליה קרניצקי: עברו כבר שבועיים מאז שמצאנו את גופת אימנו, זינאידה טושינה (מס' 27), ועברו כבר שבועיים מאז שנערכה הלוויה בבית קברות.

איליה קרניצקי: עד עכשיו אנחנו לא יכולים לקבל את תעודת הפטירה.

איליה קרניצקי: היום היינו במשרד הפנים בגבעתיים ואמרו לנו שם שבמחשב אין שום ציון על כך שהאסון הזה קרה.

סופה לנדבר: אתם מבינים שהיעדר תעודת פטירה יוצר בעיה.

סופה לנדבר: בעצם הם צריכים לקבל סטטוס ובעקבות זה לקבל זכויות מהביטוח הלאומי, תשלומים, קצבאות וכן הלאה.

סופה לנדבר: אנחנו נתייחס לבעיה הזאת של תעודת הפטירה, שהיא בעיה שיש לכולם.

יחזקאל לביא: אני מבקש לתת תשובה כבר כעת.

סופה לנדבר: תתנו תשובה כללית בהמשך כי אותה בעיה קיימת אצל כולם.

סופה לנדבר: (ברוסית): אני מבקשת מכם להירגע.

סופה לנדבר: נמשיך בישיבה עד שתקבלו את כל התשובות שנחוצות לכם.

סופה לנדבר: תעודת פטירה נחוצה לכם לצורך קבלת הטבות כספיות.

סופה לנדבר: אנחנו יודעים שהבעיה קיימת אצל כולכם ועכשיו תקבלו תשובות.

יחזקאל לביא: זה לא אותה בעיה אצל כולם.

יחזקאל לביא: אם היתה לוויה בארץ, אז אין בעיה להוציא תעודת פטירה.

קריאה: גם אנו נתקלנו באותה בעיה, שאין לנו עדיין תעודת פטירה.

קריאה: היום היינו במשרד הפנים ולא קיבלנו תשובה.

איליה קרניצקי: כאשר היינו בסוצ'י אמרו לנו שהמדינה תממן את המצבה.

איליה קרניצקי: אנחנו גרים בשכירות, יש לנו שתי בנות הלומדות באוניברסיטה.

איליה קרניצקי: אין לנו כסף להקים מצבה.

איליה קרניצקי: אני לא יודע עם מי אני צריך לדבר.

סופה לנדבר: המשרדים רושמים את שאלותיכם והם יענו על כל השאלות בהמשך.

איליה קרניצקי: (ברוסית):

איליה קרניצקי: נשיא אוקראינה פגע במשפחות ואמר שזאת לא היתה טרגדיה, שטעויות כאלה קורות בכל העולם.

איליה קרניצקי: אני מצטרף לאלה שדיברו לפני ומבקש ודורש שנשיא אוקראינה יבקש סליחה מכל אחד אישית בגלל הפגיעה שלו במשפחות ובאנשים שנהרגו במטוס.

איליה קרניצקי: אני קורא לזה רצח.

איליה קרניצקי: זו דעתי האישית.

איליה קרניצקי: זה היה רצח מתוכנן.

איליה קרניצקי: במסדרון האווירי טסו 3 מטוסים במקביל וירו דווקא במטוס ישראלי.

איליה קרניצקי: אני חושב שזה היה בכוונה.

ולרי אזבל: אבא שלי, דימיטרי אזבל (מס' 1), היה על המטוס.

ולרי אזבל: אני מצטרף לכל מה שנאמר פה עד כה.

ולרי אזבל: יש לי שאלה למדינת ישראל.

ולרי אזבל: האם מדינת ישראל וממשלת ישראל מוכנה להתייצב לצידנו בשעה שאנחנו נצטרך את זה, אם נצטרך?

ולרי אזבל: זאת שאלתי לממשלת ישראל, לכנסת ולחברי הכנסת.

ולרי אזבל: אני מניח, איך שהדברים מתפתחים, שאנחנו נצטרך עזרה מהמדינה שלנו.

סופה לנדבר: במה אתם צריכים עזרה?

ולרי אזבל: בייצוג משפטי ובדברים נוספים.

ולרי אזבל: אני לא רוצה להרגיש שאנחנו תושבי קבע.

ולרי אזבל: אני רוצה להרגיש שאנחנו אזרחי ישראל לכל דבר, כל מי שנפגע פה, ואני מקווה שהיחס שהמדינה והכנסת יתנו לנו יהיה הולם.

ולרי אזבל: תודה.

אנה קוזלוב: (ברוסית): איבדנו בת וחתן, ילנה וניקולאי זטבורניצ'קי (מס' 24 25), ובכך איבדנו את התמיכה שלנו בחיים.

סופה לנדבר: כמה שנים אתם בארץ?

אנה קוזלוב: (ברוסית): אנחנו 5 שנים בארץ.

אנה קוזלוב: אני מצטרפת לכל מה שנאמר על הדרישות מממשלת אוקראינה.

אנה קוזלוב: מה עוד שהחתן הוא אוקראיני.

אנה קוזלוב: יש לנו בעיה מכיוון שלא קיבלנו תעודת פטירה.

אנה קוזלוב: אנחנו מבקשים סיוע משפטי לייצג את הזכויות שלנו כהורים.

אנה קוזלוב: אנחנו זוג מבוגר שמתגורר בשכירות ואנחנו מבקשים עזרה בסיוע סוציאלי או בסיוע בשכר דירה.

ולריה לבטסקי: (ברוסית): איבדתי את בעלי, גגואיק ארזוניאן (מס' 2), ונשארתי עם שני ילדים בארץ ועוד ילד שנשאר ברוסיה.

ולריה לבטסקי: אנחנו נמצאים 5 חודשים בארץ.

ולריה לבטסקי: אין לי שום מקור הכנסה ואני לא יודעת מה לעשות.

ולריה לבטסקי: אין לי עבודה ואני לא יודעת עברית.

ולריה לבטסקי: אני לא מכירה פה אנשים ואין מי שיוכל לעזור לי.

ולריה לבטסקי: סל הקליטה עומד להיגמר.

ולריה לבטסקי: בעלי היה סנדלר.

ולריה לבטסקי: אני גרה בחולון.

ולריה לבטסקי: אני מבקשת דיור סוציאלי.

טטיאנה גורמן: (ברוסית): איבדתי את בעלי, בוריס גורמן (מס' 17), ונשארתי עם 2 ילדים, מקסים בן 19 וכן ילד קטן בן 4.

טטיאנה גורמן: בעלי היה המפרנס של המשפחה.

טטיאנה גורמן: נשארה אימו בת 71.

טטיאנה גורמן: הוא עבד לבד ואני טיפלתי בילד הקטן.

טטיאנה גורמן: אין לי לא עבודה ולא כסף לשלם דמי שכירות.

טטיאנה גורמן: אנחנו גרים בראשון לציון.

טטיאנה גורמן: אני מקווה שמדינת ישראל לא תשאיר אותנו בצרה הזאת, באסון הזה.

טטיאנה גורמן: אני מבקשת סיוע בדירה מכיוון שאין לי כסף, לא למשכנתה ולא לשכירת דירה.

זיוה גוטפריד: (ברוסית): במטוס נספה אחי, ואלרי חייפץ (מס' 26).

זיוה גוטפריד: יש לנו אמא בארץ.

זיוה גוטפריד: אני מצטרפת לכל מה שנאמר עד כה.

זיוה גוטפריד: אחי לא היה תושב ישראל.

זיוה גוטפריד: הוא בא לבקר את אמנו, אותי אותו ואת בתו שלומדת פה.

זיוה גוטפריד: את הגופה לא מצאו.

זיוה גוטפריד: אמי נמצאת כאן בהלם והיא סובלת מאובדן זכרון.

סופה לנדבר: הבעיה שהיא מעלה היא כמעט כמו אצל כולם, אצל כל המשפחות שלא מצאו את גופות יקיריהם.

סופה לנדבר: הם רוצים שיהיה מקום שאליו הם יהיו יכולים לבוא, להדליק נר ולשים זר פרחים.

סופה לנדבר: אני חושבת שאנחנו נצטרך לחשוב איך לעשות אתר הנצחה, מצבה או אנדרטה כדי שלמשפחות יהיה מקום להתייחד עם יקיריהן.

יורי שטרן: יש החלטת ממשלה על כך.

סופה לנדבר: בינתיים יש החלטת ממשלה אך עדיין אין שום דבר.

סופה לנדבר: (ברוסית): אנחנו נחליט בישיבה הזאת על אנדרטה.

סופה לנדבר: יש החלטת ממשלה בנושא הזה.

סופה לנדבר: סגן השר יורי שטרן יציג את הנושא על מנת שנבין היכן אנחנו נמצאים.

סופה לנדבר: נעקוב אחר כל הבעיות שניצבות בפניכם.

זיוה גוטפריד: (ברוסית): הוא היה בסטטוס של תייר.

זיוה גוטפריד: השאלה שלי היא לגבי אמא שלו, שגרה פה והיא אזרחית ישראל.

זיוה גוטפריד: האם יש לה זכויות?

זיוה גוטפריד: באיזה סטטוס היא נמצאת?

סופה לנדבר: זה מקרה שחוזר על עצמו.

סופה לנדבר: הוא היה תייר והאמא אזרחית מדינת ישראל.

סופה לנדבר: קרובי המשפחה שנמצאים שם כן קיבלו סטטוס ותעודות ואילו כאן במדינה הם לא קיבלו שום סטטוס ושום תעודה.

סופה לנדבר: בגלל זה היא שואלת מה הסטטוס שתקבל האמא ומה היא תקבל ממשרדים שונים.

עליזה קמרי: רציתי להוסיף משהו לגבי הנושא של אתר ההנצחה.

עליזה קמרי: אני מבקשת שנציגי המשפחות יקחו חלק בהחלטות ובהצעות איזה סוג של אתר הנצחה, איפה זה יהיה וכדומה.

עליזה קמרי: שאנחנו נהיה חלק מהתהליך הזה.

אנדריי קזנצב: במטוס הזה היתה אמי, מניה קזנובה (מס' 54), שלא היתה ישראלית.

אנדריי קזנצב: גם אני מצטרף לשאלה ששאלה עליזה קמרי.

אנדריי קזנצב: אני טסתי לרוסיה לשבוע כדי להיפגש עם קרובים ועכשיו אני צריך אישור למעסיק שלי כדי שיאפשר לי לחזור בחזרה.

ארקדי נמצוב: במטוס איבדתי את אשתי, מרינה נמצובה (מס' 43).

ארקדי נמצוב: שלום רב.

ארקדי נמצוב: אני ישראלי מזה 11 שנים.

ארקדי נמצוב: אני רוצה להתחיל באמירת תודה לכל האנשים שעזרו לי.

ארקדי נמצוב: אני מבקש להודות למשרד הדתות.

ארקדי נמצוב: עשינו 'שבעה' וקיבלתי אישור להקים אנדרטה בבית הקברות שבו קבור אבי ז"ל.

ארקדי נמצוב: דבר ראשון, נאמר פה שיש בקשת סליחה.

ארקדי נמצוב: אני רוצה לקבל את זה מנשיא אוקראינה בכתב.

ארקדי נמצוב: דבר שני, ידוע לי שב-26.10 בעיר סוצ'י צריך להיות דיון בבית משפט, שרק הוא יכול להגיד לאן הלכו הקרובים שלנו, וכמובן גם אשתי.

ארקדי נמצוב: ככל הידוע לי, כל הפריטים שנמצאו, תיקים וכן הלאה, נמצאים כבר באוקראינה.

ארקדי נמצוב: זאת אומרת שהרוסים כבר לא בשיתוף פעולה.

ארקדי נמצוב: כמו כן, לקחו בדיקות דם לצורך בדיקת DNA.

ארקדי נמצוב: אני רוצה לדעת האם האנשים שלנו לקחו בדיקות דם גם מהחלקים שמצאו בים או שזה נמצא רק ברוסיה.

ארקדי נמצוב: דבר שלישי, הרשו לי לפנות ישירות לכל משרד ממשלתי אם יהיה לי צורך בכך ולא לדבר עכשיו על הצרות.

ארקדי נמצוב: יש לי צרה אחת גדולה: הרגו את המשפחה שלי ואני לא יודע מה לעשות.

ארקדי נמצוב: תודה.

סטניסלב זלצר: (ברוסית): במטוס נהרגה אשתי לשעבר, אוקסנה זלצר (מס' 23).

סטניסלב זלצר: היא היתה גרושה והיא גרה עם מישהו אחר.

סטניסלב זלצר: לילד שנשאר צריכים לתת סטטוס בארץ ולפיכך צריך תעודת פטירה או מסמך כלשהו שיעזור לי במשרדים השונים אליהם אני צריך לפנות.

סטניסלב זלצר: יש בעיות נוספות שקשורות לגירושין ולמצב המשפחה.

סטניסלב זלצר: הבעיה העיקרית היא הצורך בתעודת פטירה.

סטניסלב זלצר: אוקסנה לא היתה יהודיה ואימה נשארה שם, במדינות חבר העמים.

סטניסלב זלצר: אח שלה נהרג לפני כמה שנים והאמא שלה נשארה לבד בעולם.

סטניסלב זלצר: אני מבקש שייתנו לה אזרחות או שיאפשרו לה להגיע לעתים קרובות למדינת ישראל ושיהיה בידה מסמך כלשהו של המדינה או ממשרד הפנים שיאפשר לה לשהות כאן.

אילן אלון: איבדתי את ארוסתי, אוקסנה זלצר (מס' 23), בתאונה הקטלנית הזאת.

אילן אלון: מאוד קשה לי להתבטא.

אילן אלון: אחרי האסון הנורא הזה נסעתי לרוסיה על מנת לנסות למצוא גופה, כדי שלפחות אוכל לעלות לקברה.

אילן אלון: ישראל בעצם היתה אמורה לעזור לממשלת אוקראינה בחיפושים אך הם לא רצו בכך.

אילן אלון: סביר להניח שאם ישראל היתה מתערבת, אולי היה סיכוי כלשהו למצוא את ארוסתי.

אילן אלון: חיינו כמשפחה לכל דבר עם בנה, שהוא בפועל היה כבני.

אילן אלון: בשבילי המצב הזה הוא טראומה נוראית וממש קשה לי להתמודד עם הבעיה הזאת.

אילן אלון: בעקרון, כל השאלות כבר נשאלו.

אילן אלון: תודה רבה.

זויה סושקין: אני חברה של אוקסנה זלצר (מס' 23).

זויה סושקין: אני גרה במשך 9 שנים באילת.

זויה סושקין: היינו חברות מאוד טובות.

זויה סושקין: אני יודעת שאילן אלון ואוקסנה זלצר גרו במשך שנה ו-4 חודשים ביחד.

זויה סושקין: היו ביניהם יחסים טובים מאוד והם אהבו זה את זו.

זויה סושקין: אילן אלון לא רוצה את הדירה ולא רוצה כלום אלא רק סיוע משפטי.

זויה סושקין: הוא היה לבד בים השחור וראה את הקטסטרופה.

זויה סושקין: מאוד קשה לו.

זויה סושקין: הוא רוצה רק סיוע משפטי.

זויה סושקין: אני מצטערת שאני צריכה לעזוב אתכם אך עלינו לנסוע לאילת.

סופה לנדבר: אנחנו מצטערים שאתם צריכים לעזוב אבל אנחנו נמשיך לשמור על קשר וננסה לסייע במה שנוכל.

סופה לנדבר: נסיעה טובה.

אלכס מיכלסון: במטוס היתה אשתי, אנה מיכלסון (מס' 40).

אלכס מיכלסון: דבר ראשון, גם אני רוצה לקבל תשובה מאוקראינה.

אלכס מיכלסון: דבר שני, מנובוסיבירסק הגיעה לכאן אמא של אשתי.

אלכס מיכלסון: היא תיירת.

אלכס מיכלסון: בגלל בעיות לב היא מאושפזת מאתמול בבית-חולים בילינסון.

אלכס מיכלסון: אמרו לי שם שהם לא יכולים לעזור מכיוון שהיא תיירת ואין לה ביטוח.

אלכס מיכלסון: אולי תוכלו לעזור לנו.

אלכס מיכלסון: בוודאי שאני אשלם.

סופה לנדבר: אשתך בעצם טסה לשם כדי להביא את אימה, בגלל שהאם עברה התקפת לב, עד כמה שאני זוכרת, והיא היתה צריכה להביא אותה לכאן.

סופה לנדבר: אשתך היתה אחות במקצועה.

אלכס מיכלסון: היא עבדה בבית-חולים בילינסון אבל בבית-החולים אמרו שהם לא יכולים לטפל באמא שלה מכיוון שאין לה ביטוח.

ברוך אייל: היא עוברת היום צנתור וההערכה של הרופאים היא שזה יהיה כרוך בניתוח לב.

נטליה שצ'רבקוב: איבדתי במטוס את אמי, סופיה פיודורוב (מס' 50), שטסה לבקר את בנה, שנמצא עכשיו פה.

נטליה שצ'רבקוב: הבעיה שלנו היא אותה בעיה כמו של כולם.

נטליה שצ'רבקוב: כעת יש לנו בעיה עם המצבה, שאני לא יכולה לשלם עליה.

נטליה שצ'רבקוב: אמרו שהמדינה צריכה לעזור לנו.

נטליה שצ'רבקוב: זה בעיה אחת.

נטליה שצ'רבקוב: אמי טיפלה בילדים שלי.

נטליה שצ'רבקוב: אני עכשיו בישראל עם שני ילדים ועם בעלי ועכשיו אני לא יכולה לעבוד בגלל הילדים.

נטליה שצ'רבקוב: גם גן ילדים הוא יקר.

נטליה שצ'רבקוב: הבת הצעירה שלי היא עוד לא בת 3 ואי אפשר לסדר לה גן ילדים.

נטליה שצ'רבקוב: לפני האסון עבדתי במפעל "ניסן" בשדרות.

נטליה שצ'רבקוב: בינתיים נכנסתי ללימודים בסדנה טכנולוגית אבל הם ימשכו חודש בלבד ואני לא יודעת מה יהיה אחר-כך.

נטליה שצ'רבקוב: אני מבקשת לשאול לגבי אחי.

נטליה שצ'רבקוב: הוא עכשיו כמו תייר.

נטליה שצ'רבקוב: הוא יהודי.

נטליה שצ'רבקוב: איך הוא יוכל לקבל אזרחות ישראלית?

נטליה שצ'רבקוב: נאמר לי שהוא יכול אבל היום במשרד הפנים באשקלון נאמר לי שאין דבר כזה, שהוא לא יכול כי הוא לא גר פה.

נטליה שצ'רבקוב: ככל הידוע לי, מי שהוא יהודי זכאי לקבל אזרחות ישראלית.

נטליה שצ'רבקוב: גם לנו יש בעיה עם תעודת הפטירה.

נטליה שצ'רבקוב: אני מבקשת שתאמרו לנו איזה מסמכים אנחנו צריכים פה בישראל.

נטליה שצ'רבקוב: יש לנו תעודת פטירה ברוסית וכבר שילמתי לעורך-דין עבור תרגום שלה לעברית אך עכשיו אומרים שזה לא תופס בישראל.

נטליה שצ'רבקוב: מה אנחנו צריכים בדיוק?

סופה לנדבר: (ברוסית): אנחנו נעסוק בעניין תעודות הפטירה.

סופה לנדבר: לאחר שנסיים, נסכם את כל השאלות ונפנה למשרדי הממשלה הרלוונטיים כדי לקבל תשובות

נטליה שצ'רבקוב: אני מבקשת עזרה במציאת גן ילדים עבור בתי ומציאת עבודה עבורי.

נטליה פנאיוטובה: (ברוסית): אני מתנדבת בסל"ע.

נטליה פנאיוטובה: דבר ראשון שחסר לנטליה שצ'רבקוב הוא המצבה.

נטליה פנאיוטובה: עד היום לא הזמנו מצבה.

נטליה פנאיוטובה: אמרו לנו שאם מחר אנחנו לא נזמין, הם לא יספיקו לעשות את זה עד ל'שלושים'.

נטליה פנאיוטובה: אבל במשרד לקליטת עליה אמרו שאנחנו לא צריכים להזמין.

נטליה פנאיוטובה: אם אנחנו נזמין, אנחנו לא נקבל אחר-כך כסף.

נטליה פנאיוטובה: היום אנחנו מבקשים לקבל תשובה: האם להזמין את המצבה מחר או לא להזמין?

נטליה פנאיוטובה: דבר שני הוא עבודה לנטליה.

נטליה פנאיוטובה: היא עכשיו לא עובדת.

נטליה פנאיוטובה: בעיר שדרות יש אבטלה.

נטליה פנאיוטובה: לאחרונה הציעו לה מקום עבודה בפרוייקט "אמדוקס" והיא צריכה לעבור קורס למתכנתים.

נטליה פנאיוטובה: (ברוסית): אולי מישהו יוכל לעזור כדי שהוא תוכל ללמוד בקורסים הללו.

נטליה פנאיוטובה: האם יש להם זכות לפיצויים?

נטליה פנאיוטובה: עד היום לא קיבלנו שום דבר.

סופה לנדבר: נטליה שצ'רבקוב הסבירה את עצמה טובה מאוד.

סופה לנדבר: אני מקווה שהבנתם את הבעיות של המשפחה הזאת וכשתשיבו תנסו להתייחס גם לבעיות שהיא הציגה כאן.

אולג צ'כובסקי: אני אזרח ישראלי.

אולג צ'כובסקי: אמי, גלינה צ'כובסקאיה (מס' 53), היתה פה תיירת.

אולג צ'כובסקי: אני לא יודע איזה סטטוס יש לי.

אולג צ'כובסקי: רציתי לבקש לעזור לי בזה.

אולג צ'כובסקי: רציתי גם לבקש שתעזרו לי לגבי תעודת פטירה שאני צריך לקבל, הבנתי עכשיו שמרוסיה ולא מפה.

אולג צ'כובסקי: מפה אני לא מקבל כלום.

אולג צ'כובסקי: אני מצטרף לכל מה שנאמר לגבי אוקראינה.

אולג צ'כובסקי: אני מבקש לקבל סיוע משפטי ומקווה למצוא את האמת.

אולג בורלקוב: במטוס היו בתי דריה ואשתי ליובוב בורלקוב (מס' 12 13).

אלאונורה סטפנוב: (ברוסית): אנחנו גרים במגדל העמק.

אלאונורה סטפנוב: איבדתי באסון את בתי ליובוב ואת נכדתי דריה (מס' 12 13).

אלאונורה סטפנוב: נשאר לי בן עם 100% נכות, בן 42.

אלאונורה סטפנוב: הבת שלי לא נהרגה.

אלאונורה סטפנוב: הרגו אותה.

אלאונורה סטפנוב: אני אסירת תודה לעיריית מגדל העמק.

אלאונורה סטפנוב: עד כה לא ראיתי מממשלת ישראל שום סיוע אבל נעזרנו באנשים טובים בעיריה ובראש העיריה.

אלאונורה סטפנוב: אני מבקשת לנצל את ההזדמנות ולהגיד להם תודה.

אלאונורה סטפנוב: אני מבקשת סיוע.

אלאונורה סטפנוב: נשארנו אנשים מבוגרים.

אלאונורה סטפנוב: לבן שלנו יש מחלה קשה מאוד ואנחנו צריכים סיוע ממשרד הבינוי והשיכון בדיור ציבורי.

אלאונורה סטפנוב: אני מבקשת לדעת מאיפה אנחנו נקבל פיצויים: מאוקראינה, מרוסיה?

אלאונורה סטפנוב: אני מבקשת להודות למדינת ישראל אבל בעצם אני חושבת על אוקראינה ועל רוסיה.

אלאונורה סטפנוב: מי צריך לסייע לנו כדי שלא נהיה אנשים עניים?

אלאונורה סטפנוב: יש לי שאלה לקונסול רוסיה.

אלאונורה סטפנוב: אני מבקשת מהשגריר את מה שמגיע לנו.

אלאונורה סטפנוב: בעלי הוא בעל אותות של ברית-המועצות.

אלאונורה סטפנוב: יש לי בן חולה כשיצאנו מרוסיה לקחו מאיתנו את כל המסמכים שהיו ברשותנו ולפיכך אנחנו לא מקבלים כל פנסיה מרוסיה.

אלאונורה סטפנוב: פנינו מספר פעמים לשגרירות רוסיה.

אלאונורה סטפנוב: אני עדיין עומדת על הרגליים ואני חזקה.

אלאונורה סטפנוב: האם אזכה לקבל פנסיה מרוסיה?

אלאונורה סטפנוב: אני מודה למדינת ישראל.

אלאונורה סטפנוב: אדוני הקונסול, אני מבקשת שתמסור את דברי לאחראים.

אלאונורה סטפנוב: מר דמיטרו מרקוב, השגריר האוקראיני, אתם הרגתם את הקרובים שלנו.

אלאונורה סטפנוב: בכוונה הפילו את המטוס הישראלי.

אלאונורה סטפנוב: יש אנשים שגם אומרים את זה בגלוי.

סופה לנדבר: היא מבקשת מקונסול רוסיה את הפנסיה שמגיעה לה משלטונות רוסיה.

סופה לנדבר: (ברוסית): לא צריך להאשים אף אחד.

סופה לנדבר: אנחנו רוצים לעזור לכם והלב שלנו אתכם.

סופה לנדבר: מטעם הממשלה נסעו אתכם לסוצ'י נציגי המשרד לקליטת עליה וסגן השר יורי שטרן.

סופה לנדבר: הוועדה הוקמה וכעת תשמעו את כל התשובות.

סופה לנדבר: (בעברית): כאשר קרה לכם מה שקרה בסוצ'י והיו בעיות, וסגן השר יורי שטרן טיפל בהן, גם אני התקשרתי ללשכת ראש הממשלה.

סופה לנדבר: הוא היה אז בקבינט הבטחון אך מייד כשהוא יצא משם הוא התקשר והתחיל לסייע במה שניתן היה לעזור.

סופה לנדבר: אני אומרת שעד כמה שאנחנו מבינים את הצער ואת הכאב, אבל יש אנשים שרצו ורוצים לסייע והם עוזרים.

סופה לנדבר: אני בשם המשפחות אסירת תודה על כך.

אולג בורלקוב: יש לי שאלה לנציגי בנק "עידוד".

אולג בורלקוב: האם אפשר לסייע למשפחה עולה לקבל הלוואה דרך הסוכנות לרכישת דירה?

אולג בורלקוב: אני רוצה לדבר קצת אל האנשים מאוקראינה.

סופה לנדבר: רק מה שקשור לכנסת.

סופה לנדבר: אני מבקשת לא לעשות הצגות לשגריר אוקראינה.

סופה לנדבר: אנחנו מבינים שהוא הגיע כדי לייצג את המדינה.

סופה לנדבר: עם כל ההבנה לכאב ולצער, אנחנו חושבים שזה לא המקום לעשות הצגות לשגריר אוקראינה ולשגרירות רוסיה.

אולג בורלקוב: תודה לאנשים מאוקראינה שנמצאים פה.

אולג בורלקוב: אני תוהה למה לא נמצא פה ראש הממשלה קוצ'מה?

אולג בורלקוב: יש מדינה ואנחנו מבינים מה המהות של מדינה.

אולג בורלקוב: יש ראש ממשלה ואנחנו מבינים מה המהות של ראש ממשלה.

אולג בורלקוב: באוקראינה, לצערנו, אנחנו לא רואים את המדינה.

אולג בורלקוב: אנחנו לא רואים שם את ראש הממשלה.

אולג בורלקוב: האם זה אפגניסטן?

אולג בורלקוב: האם זה בן-לאדן מספר שתיים?

אולג בורלקוב: זאת השאלה.

אולג בורלקוב: יש התייחסות למושג "מדינה", שיש בה מוסדות ממשלתיים.

אולג בורלקוב: אנחנו לא רואים שאנחנו פועלים עם ממשלת אוקראינה.

אולג בורלקוב: זה לא מדינה.

אולג בורלקוב: זה לא נשיא, אם הוא מתנהג כך.

אולג בורלקוב: אנחנו לא נשתוק.

אולג בורלקוב: זאת ההגנה היחידה שלנו ואנחנו לא נשתוק ונפנה לכולם.

אולג בורלקוב: אם נצטרך, נופיע בטלוויזיות בחוץ-לארץ ובעיקר באירופה.

אולג בורלקוב: אז יהיו פנים למדינת ישראל, כמו שיש פנים לארצות-הברית.

אולג בורלקוב: אני חושב שאין פנים למדינת אוקראינה.

סופה לנדבר: בשעה 18:30 נצטרך לסיים את הישיבה.

סופה לנדבר: אני רוצה שכל אחד ידבר ויציג את הבעיות.

פבל אפשטיין: באסון המטוס איבדתי את אשתי, טטיאנה זולוטקו (מס' 21).

פבל אפשטיין: אין לי תעודת פטירה ולפיכך אין לי סטטוס.

פבל אפשטיין: אני גר בבת-ים.

פבל אפשטיין: יש לי בעיה עם משכנתה.

סופה לנדבר: מר ישראל שוורץ, אנחנו נבקש לא לשנות להם את הסטטוס.

סופה לנדבר: אני מבקשת לשאול אותך מה ניתן לעשות.

סופה לנדבר: נניח שיש משפחות שמקבלות משכנתה והן היו מקבלות משכנתה או סיוע בשכירות כמשפחה.

סופה לנדבר: הבעיה היא שעכשיו הסטטוס שלהם שונה בעקבות המצב.

סופה לנדבר: אני וצה שהממשלה תתייחס אליהם כפי שהתייחסו אליהם לפני האסון.

ישראל שוורץ: יש ביטוח על המשכנתה.

ישראל שוורץ: חייב להיות ביטוח.

סופה לנדבר: אני מבקשת שכאשר הם יסיימו אתם תתייחסו לכלל המקרים ותגידו מה הזכויות של האנשים האלה.

סופה לנדבר: הם לא יודעים מה הזכויות שלהם ובגלל זה בעצם ערכנו את הישיבה הזאת.

סופה לנדבר: יכול להיות שאנחנו נצטרך לעשות עוד כמה ישיבות.

קריאה: (ברוסית): האם רכשת דירה?

פבל אפשטיין: (ברוסית): כן.

פבל אפשטיין: אני כעת אלמן.

פבל אפשטיין: האם אכנס לסטטוס כמו אם חד-הורית?

1063: כן.

1063: אין אפליה בין גברים לנשים.

אולגה קמחה: אמא שלי, שרה חי קמחה (מס' 57), היתה במטוס.

אולגה קמחה: למזלנו מצאו את גופתה, היא הובאה לארץ ונקברה אך עדיין אני לא יכולה לקבל תעודת פטירה.

אולגה קמחה: הייתי היום במשרד הפנים, שלחו אותי ממקום למקום ואמרו שזה עדיין לא מעודכן במחשב ושלא העבירו מידע ממשרד החוץ.

אולגה קמחה: זה נראה לי תמוה כי הרי מצאו את הגופה, זיהו אותה ונתנו את כל הטפסים מאבו כביר.

אולגה קמחה: אני לא יודעת מדוע אנחנו צריכים לחכות לתעודת הפטירה.

אולגה קמחה: אבא שלי הוא בן 81 ויש לו בעיות נפשיות ומנטליות.

אולגה קמחה: אני צריכה לקבל את תעודת הפטירה כדי לסדר כמה דברים, לפחות בבנק.

אולגה קמחה: הייתי בביטוח הלאומי וגם שם קיבלתי תשובה מעניינת.

אולגה קמחה: אמרו שלא מגיע לו שום דבר, גם לא כסף למצבה.

אולגה קמחה: מאידך היו בביתנו כמה עובדים סוציאליים, מסל"ע, מהשכונה וגם מהמשרד לקליטת עליה, והם אמרו שכן מגיע לו, לפחות מענק אֶבֶל וכסף למצבה.

אולגה קמחה: בביטוח הלאומי קיבלתי תשובה שלא כדאי להיכנס אליהם בכלל.

אולגה קמחה: אנחנו במצב נפשי קשה וקשה לנו אפילו לדבר כעת.

אולגה קמחה: קיבלתי תשובה שלא מגיע לו שום דבר חוץ מסכום כסף קטן, כ-2,000 שקל.

אולגה קמחה: אבל במקומות אחרים נאמר לי שכאלמן מגיעות לו זכויות והוא צריך לקבל משהו.

אולגה קמחה: הוא היה גרוש.

אולגה קמחה: הם קיבלו קצבת זיקנה כמו זוג מבוגרים.

אולגה קמחה: אני מבקשת לקבל תשובה ברורה ונכונה כמה מגיע לו, בגלל שהוא עדיין חי ואני צריכה לטפל בו.

אולגה קמחה: כולם צריכים לקבל פיצויים מכיוון שחברת הנסיעות היתה מבוטחת.

אולגה קמחה: אני יודעת שזה סיפור ארוך.

אולגה קמחה: אני רוצה לדעת האם כדאי שתהיה תביעה של כל המשפחות יחד או שכל אחד יתבע בנפרד בדרכו שלו.

קריאה: (ברוסית): יש לנו טענות כלפי ממשלת אוקראינה וגם כלפי מדינת ישראל.

יאנה סטפנוב: (ברוסית): איך אתם יכולים לבוא בטענות.

יאנה סטפנוב: לי עזרו רק הישראלים.

סופה לנדבר: (ברוסית): אתם נמצאים בכנסת.

סופה לנדבר: אתם לא נמצאים על אדמת אוקראינה.

סופה לנדבר: כיושבת-ראש הוועדה אני אומרת לכם, הכאב שלכם הוא בלתי ניתן לתיאור במלים.

סופה לנדבר: אני מנסה להתעלם מההערות האלה.

סופה לנדבר: התאספנו כאן על מנת שנציגי משרדי הממשלה יעזרו לכם לפתור את הבעיות.

סופה לנדבר: קרה מה שקרה והחוק הישראלי לא מתייחס למקרה הנורא הזה.

סופה לנדבר: על מנת שתוכלו לקבל את מה שמגיע לכם יזמתי את הישיבה הזאת.

סופה לנדבר: נציגי משרדי הממשלה לא מבינים רוסית אבל בכל זאת הגיעו לכאן לשמוע ולתת לכם תשובות.

סופה לנדבר: אם לא נקבל תשובות כרגע, אני וחברי הכנסת הנוספים נמשיך לטפל בזה מאוחר יותר.

סופה לנדבר: עוד מעט כולנו נשמע מה נעשה ומה יתבצע בעתיד.

סופה לנדבר: כרגע לא צריך להעלות טענות נגד אוקראינה.

סופה לנדבר: השגריר לא אחראי אישית על מה שקרה.

סופה לנדבר: למרות הכאב שלכם, צריך להתאפק ולא להעליב את השגריר.

עליזה קמרי: התגבשה קבוצת פעולה מטעם המשפחות.

עליזה קמרי: יש 4 נציגים מתוך משפחות הנספים שלקחו על עצמם לטפל בעניינים.

עליזה קמרי: בראשם עומד ארקדי נמצוב והוועד כולל את אולג בורלקוב, ואדים יאקופוב וקרן קמרי.

עליזה קמרי: זאת קבוצת הפעולה, הוועד מטעם המשפחות שרוצה לקחת על עצמו לטפל בעניינים.

סופה לנדבר: אם תרצו, אני אשאר אתכם בתום הישיבה, אחרי שנשחרר את נציגי המשרדים, ואז נדבר ונחשוב יחד.

סופה לנדבר: אשתדל לעזור ככל יכולתי.

סופה לנדבר: על עניין הוועד ועל הפעילות למען הקבוצה הזאת, בתוך המשפחות, אנחנו נדבר אחר-כך, ברשותכם.

אלכסנדר שייביץ: איבדתי באסון את אשתי, ויקה שייביץ (מס' 66).

אלכסנדר שייביץ: שני הילדים שלי איבדו אמא וחמותי איבדה בת.

אלכסנדר שייביץ: אני מצטרף לשאלות שכבר עלו פה.

אלכסנדר שייביץ: יש לי שאלה אחת נוספת.

אלכסנדר שייביץ: ידוע לנו שכבר שלושה שבועות עובדת ועדת שרים.

אלכסנדר שייביץ: כנראה שכל ההחלטות יתקבלו שם.

אלכסנדר שייביץ: אנחנו נפלנו בין הכסאות.

אלכסנדר שייביץ: כנראה שנציגי המשרדים הנמצאים פה לא יכולים לענות על השאלות הללו.

אלכסנדר שייביץ: מאוד חשוב שנקבל תעודת פטירה, שתעיד שהאדם לא קיים יותר, לצערנו.

אלכסנדר שייביץ: חברת הכנסת סופה לנדבר, אולי תוכלי לעדכן אותנו מה ההחלטות שמתקבלות בוועדת השרים.

אלכסנדר שייביץ: איזה החלטות יש: על הפיצויים, על הסטטוס של הנספים, על הסטטוס של המשפחות?

סופה לנדבר: אנחנו נשמע תשובות.

סופה לנדבר: סגן השר יורי שטרן יחזור עוד כמה דקות ויציג את הדברים מטעם ממשלת ישראל, במה טיפלה הוועדה הזאת ומה הם ממשיכים לעשות.

נטליה גריגורייביק: (ברוסית): יש כאן שתי בעיות.

נטליה גריגורייביק: הראשונה היא למשפחות שלא מצאו את גופות יקיריהם והשניה היא הצורך בסיוע כספי לאותם אנשים שמצאו את יקיריהם שנקברו כאן.

ולדימיר לטוצקין: (ברוסית): נהרגו אשתי ושני ילדי, אולגה, אנה וניקולאי (מס' 32-34).

ולדימיר לטוצקין: נשארתי כאן לבד.

ולדימיר לטוצקין: אמי לא יהודיה אבל הבאתי אותה לכאן כי אני בודד, אין לי כאן אף אחד.

ולדימיר לטוצקין: אני רוצה שאמי תקבל סטטוס כדי שתוכל להיות כאן.

ולדימיר לטוצקין: בגלל שנשארתי לבד, הסטטוס שלי משתנה ואני מפסיק לקבל סיוע משפחתי ועובר לקבל סיוע ליחיד.

ולדימיר לטוצקין: אני גר בדירה שכורה ומבקש הקלה בשכר דירה.

ולדימיר לטוצקין: לקחנו הלוואות מהסוכנות, סיוע בשכירות, מבנק עידוד.

ולדימיר לטוצקין: לפני כמה שנים כל משפחה קיבלה 2,000-3,000 שקל.

יורי פיסחוב: (ברוסית): באסון נהרגה אשתי, פאינה פסחובה (מס' 49).

יורי פיסחוב: נשארו 3 ילדים שהגיעו לכאן בתוכנית הסוכנות, בני 18, 22 ו-23.

יורי פיסחוב: אנחנו גרים בבאר-שבע.

יורי פיסחוב: לאחר האסון קברנו את החפצים שמצאנו בים בבית הקברות בבאר-שבע.

יורי פיסחוב: אני מבקש סיוע בדיור לילדים הסטודנטים וסיוע בשכר לימוד.

ואדים יאקופוב: במטוס היו אשתי לילה ובני מיכאל, בן שנה ו-5 חודשים (מס' 29-30).

ואדים יאקופוב: גם אני לא מצאתי שום שרידים פרט לסנדל של הילד.

ואדים יאקופוב: אני גר ברחובות.

ואדים יאקופוב: שלחתי לכם כמה פקסים, יכול להיות שאת קיבלת את זה.

ואדים יאקופוב: ברוסיה קיבלנו מסמך שבו כתוב ברוסית שהמטוס שלנו נפל בים השחור ורשימה של כל האנשים שהיו במטוס.

ואדים יאקופוב: יכול להיות שבשביל ישראל זה מספיק, אם נתרגם את זה לעברית.

ואדים יאקופוב: יש לי בעיה כי אני לא יכול לקבל תעודות פטירה ולא יכול לעשות כלום.

ואדים יאקופוב: קבורה אני רוצה לעשות ברוסיה כי אני עכשיו לבד בישראל והמשפחות שלנו גרות שם.

ואדים יאקופוב: אני ישראלי אך לא יהודי.

ואדים יאקופוב: אני מבקש, אולי אפשר לקבל אישור לגור עם משפחתי כאן.

ואדים יאקופוב: אני רוצה לטפל בהורים שלי כאן.

ולדימיר לטוצקין: רכשתי את כרטיס הטיסה בתשלומים ועכשיו התחילו לגבות את הכסף.

ולדימיר לטוצקין: אני שואל, עבור מה אני משלם עכשיו?

סופה לנדבר: (ברוסית): לא הגענו כאן להפגנה.

סופה לנדבר: אני אשאר אתכם לאחר הישיבה.

סופה לנדבר: אם אתם מעוניינים לשמוע תשובות של משרדי ממשלה, תנו לאנשים להתבטא.

ולדימיר זלצר: (ברוסית): אני החם הנוכחי של אוקסנה ז"ל, לא לשעבר, וחמותה תמיד תהיה חמותה.

ולדימיר זלצר: בלילה האחרון היא היתה אצלנו והביאה לנו את הילד שלה.

ולדימיר זלצר: למי לא ברור שבאנשים ברשימה אינם יותר בין החיים?

ולדימיר זלצר: מדוע אי אפשר לפתור את הבעיה של תעודת הפטירה?

סופה לנדבר: יש לך שאלה ספציפית.

סופה לנדבר: אני מבקשת ממך סליחה.

סופה לנדבר: עוד מספר דקות נשמע את תשובות משרדי הממשלה.

ולדימיר זלצר: (ברוסית): לקחנו את הילד שגר באילת.

ולדימיר זלצר: את הדירה תפס אדם זר.

ולדימיר זלצר: היה כתוב בעיתון באילת שאנשים זרים מנסים לתפוס טרמפ על גבו של מישהו אחר.

סופה לנדבר: כאן יש סכסוך משפחתי, שאנחנו לא ניכנס אליו.

סופה לנדבר: כנראה שאחד מהמשרדים יצטרך להתייחס לילד שנשאר, בגלל שהיא היתה גרושה.

סופה לנדבר: משרד העבודה והרווחה יצטרך להתייחס לילד בגלל שהוא נשאר כאילו בין הכסאות.

סופה לנדבר: הבעל לשעבר גר באשקלון והחבר גר באילת.

טטיאנה טקסידיה: אני בתה של מריה קורשנובה (מס' 60).

טטיאנה טקסידיה: אנחנו גרנו ביחד: אמא שלי, אני והבן שלי.

טטיאנה טקסידיה: גם אנחנו עולים חדשים, עלינו לפני שנתיים וחצי.

טטיאנה טקסידיה: הצלחנו למצוא את הגופה ולקבור אותה בתל-אביב.

טטיאנה טקסידיה: גם לנו אין תעודת פטירה.

טטיאנה טקסידיה: אנחנו לא יודעים אם מישהו יכול לעזור לנו להקים מצבה.

טטיאנה טקסידיה: אלה אותן בעיות כמו שהציגו האנשים שדיברו לפני.

טטיאנה טקסידיה: גם אנחנו גרים בדירה שכורה.

טטיאנה טקסידיה: אנחנו לא יודעים איזה עורך-דין יטפל בענייננו, לא יודעים מה לעשות.

יאנה סטפנוב: אמי, רוזליה ליבידוב (מס' 35), היתה במטוס.

יאנה סטפנוב: אני אם חד-הורית עם שני ילדים.

יאנה סטפנוב: במשך כל חיי אמי היתה יחד איתי ועזרה לי.

יאנה סטפנוב: יש לי בקשה אחת.

יאנה סטפנוב: אני עכשיו לא עובדת אלא לומדת.

יאנה סטפנוב: אני גרה בחיפה.

יאנה סטפנוב: אני מבקשת עזרה במציאת עבודה.

יאנה סטפנוב: יש כאן איתי קורות חיים.

רעיה רוסינוב: בעלי, ויקטור רוסינוב (מס' 65), נהרג באסון נפילת המטוס.

רעיה רוסינוב: יש לי בן בצבא, בן 20, ובת שהיא תלמידה בבית ספר תיכון.

רעיה רוסינוב: אנחנו גרים בישראל 3 שנים.

רעיה רוסינוב: יש לי אותן בעיות כמו לכולם אך יש לי גם בעיות מיוחדות.

סופה לנדבר: אני זוכרת את הפנייה שלך.

סופה לנדבר: ביקשת סיוע ללימודים וסיוע בשכר דירה.

סופה לנדבר: היא לא רוצה לקבל נדבות אלא היא רוצה לעבוד.

רעיה רוסינוב: עבדתי בחצי משרה בנתניה ואנחנו גרנו בחדרה.

רעיה רוסינוב: הייתי רוצה להגיד תודה לחברת הכנסת סופה לנדבר שמאפשרת לנו להעלות את כל הבעיות שלנו.

רעיה רוסינוב: רציתי גם להודות לסוכנות, לעיריית חדרה, לעיריית נתניה ולהרבה אנשים שנתנו לנו עזרה.

רעיה רוסינוב: תודה.

סימיון רוזנברג: באסון המטוס נהרגה ליליה רוזנברג (מס' 64).

סימיון רוזנברג: יש לי בעיה כי אני חייל ואני צריך אישור מצה"ל כדי לצאת לחוץ-לארץ.

סימיון רוזנברג: לא מצאנו את הגופה שלה.

סימיון רוזנברג: אחרי שנקבל את תעודת הפטירה אנחנו רוצים לערוך הלוויה.

סימיון רוזנברג: בחרנו לעשות את ההלוויה ברוסיה, כי שם נמצאת רוב המשפחה.

סימיון רוזנברג: יהיה לי קושי לטוס ואני נזקק לעזרה לקבלת אישור מהצבא ליציאה מהארץ ולעזרה כספית.

ניקולאי פרונשטיין: במטוס נהרגו אמי ואחותי, סבטלנה ויוליה (מס' 51 52).

ניקולאי פרונשטיין: אני גר בבני-ברק.

ניקולאי פרונשטיין: אני מצטרף לכל השאלות שנשאלו ומבקש לשמוע תשובות, בעיקר בקשר לאוקראינה.

ניקולאי פרונשטיין: אין לי קרובים פה.

איליה קרניצקי: (ברוסית): זה מתייחס לכולם, גם לביטוח הלאומי.

איליה קרניצקי: איזה סטטוס יקבלו ההורגים: נפגעי פעולות איבה, נפגעי תאונות דרכים?

סופה לנדבר: אולי שמתם לב שאני התחלתי את הישיבה בכך שאמרתי שכל הקורבנות וכל המשפחות נפלו בין הכסאות.

סופה לנדבר: אין חוק במדינת ישראל שמתאים למקרה הזה.

סופה לנדבר: לכן גם אמרתי בפתיחה שאתמול אני שלחתי מכתב לראש הממשלה וביקשתי להתאים את המקרה הזה לאחד מהאסונות שכבר נחקק עבורו חוק.

סופה לנדבר: יש אסון לאומי, יש אסון טבע ויש פעילות טרור.

סופה לנדבר: בגלל שאתם לא מתאימים לאחד החוקים האלה, ביקשתי מראש הממשלה למצוא פתרון.

סופה לנדבר: אני מקווה שעוד מעט יחזור סגן השר יורי שטרן והוא יגיד במה טיפלה הממשלה עד כה.

סופה לנדבר: לפני שנגיע להתייחסות המשרדים, קודם כל אני מבקשת להודות לכם על שהקשבתם בקשב רב.

סופה לנדבר: אני מבקשת להודות לשגרירים ולמשרדי הממשלה, על כך שבישיבה קשה כזאת יש לכולנו סבלנות ושאתם, שלא מבינים כל-כך את השפה, מבינים את שפת הגוף ושפת העיניים.

סופה לנדבר: על זה אני אסירת תודה.

סופה לנדבר: אני יודעת שקמה ועדה בין-משרדית.

סופה לנדבר: משרד העבודה והרווחה דרש תקציב של 750,000 ש"ח כדי לבצע את הפעילות כלפי המשפחות.

סופה לנדבר: אני רוצה לשאול את משרד העבודה והרווחה, האם לפני שתקבלו את הכסף לא תתחילו לטפל במשפחות?

סופה לנדבר: הוקם צוות משפטי של הממשלה, של משרד החוץ ומשרד המשפטים.

סופה לנדבר: שני המשרדים האלה בעצם צריכים להתחיל במשא ומתן עם שלטונות אוקראינה.

סופה לנדבר: אני מבינה שנציגי משרד המשפטים לא הגיעו לכאן.

סופה לנדבר: אנחנו נגיש מחר שאילתה כדי לקבל תשובות ממשרד החוץ וממשרד המשפטים, וצר לי שהם לא הגיעו.

סופה לנדבר: האם נציגי הביטוח לאומי הגיעו?

סופה לנדבר: אנחנו נתחיל ממשרד הפנים.

יחזקאל לביא: לידיעת כל הנוכחים כאן, שר הפנים, מר אלי ישי, נתן הנחיה לכל המשרדים לסייע ככל הניתן בכל מה שקשור למתן אשרות לבני משפחה שאינם זכאי שבות, כדי שיוכלו להימצא בארץ.

שלומית קואולמן: מה צריך לעשות מי שרוצה להגיש בקשה?

שלומית קואולמן: איך הם צריכים לפנות?

יחזקאל לביא: הם צריכים פשוט לפנות ללשכה במקום שבו הם גרים.

סופה לנדבר: שמענו שהיו שפנו ולא קיבלו סיוע.

סופה לנדבר: אני חושבת שאתם צריכים להוציא הנחיה לכל הלשכות.

יחזקאל לביא: ניתנו הנחיות ללשכות בנושא הזה.

יחזקאל לביא: הדברים האלה מסודרים כרגע.

יחזקאל לביא: אנשים פשוט לא פנו.

יחזקאל לביא: ההנחיה קיימת, ואם יש להם בעיה כלשהי, הם יכולים להתקשר אלי בטלפון ואני אסייע.

יחזקאל לביא: מספר הטלפון שלי הוא: 6701631-02.

יחזקאל לביא: אם לא מטפלים בכם כשורה באיזה לשכה, תפנו אלי ואדאג שיטפלו בכם.

יחזקאל לביא: לגבי נושא תעודות הפטירה: על-פי החוק משרד הפנים יכול להנפיק תעודת פטירה רק כשהוא מקבל הודעה רשמית על הפטירה.

יחזקאל לביא: כיוון שאותן 7 גופות שהגיעו ארצה הועברו למכון לרפואה משפטית, לוקח קצת זמן עד שהמכון יוציא את האישורים אלינו.

סופה לנדבר: אני לא מקבלת את זה.

סופה לנדבר: עברו כבר שבועיים.

יחזקאל לביא: אני לא אחראי על המכון לרפואה משפטית.

יצחק קמרי: אתה יודע מה זה שבועיים?

יחזקאל לביא: תאמין לי שאני יודע.

יחזקאל לביא: נדאג שהמכון יגמור את החתימות.

יחזקאל לביא: הם צריכים להוציא אישורים.

יחזקאל לביא: לגבי המקרים שבהם לא נמצאה גופה, אנחנו חייבים לקבל מסמך פטירה של המדינה בה ארע האסון.

יחזקאל לביא: קרי, לצורך העניין הזה, כיוון שהמטוס הוא מטוס של רוסיה המסמך צריך להיות של רוסיה.

יחזקאל לביא: ברגע שנקבל מהם את המסמכים נוכל להנפיק תעודות פטירה.

יחזקאל לביא: אלה שני הדברים שאני יכול לומר.

יחזקאל לביא: אני רוצה להוסיף עוד דבר אחד.

יחזקאל לביא: בעקבות החלטת הממשלה טיפלנו בכל מה שהיה קשור בהבאת הגופות ארצה.

יחזקאל לביא: השתדלנו שבשדה התעופה יהיה טקס מכובד ונתנו הנחיות לרשויות המקומיות לסייע למשפחות בכל מה שקשור בסדרי ההלוויה.

יחזקאל לביא: פעלנו בהתאם ל"נוהל חבצלת פיגועים", שהוא נוהל פנימי של הממשלה במקרה של נפגעי טרור, אף שזה לא היה למעשה "נוהל חבצלת פיגועים".

קרן קמרי ארקנזי-כהן: במקרה שלנו מצאנו את עדי ז"ל וקיבלנו תעודה כלשהי.

קרן קמרי ארקנזי-כהן: היא לא נקראת תעודת פטירה.

יחזקאל לביא: מבחינה משפטית התעודה הזאת אינה תקפה.

יחזקאל לביא: התעודה שצריך לקבל מממשלת רוסיה היא תעודת פטירה שבה יצויין שהאדם שבו מדובר נפטר.

קרן קמרי ארקנזי-כהן: בארץ אנחנו ניגשנו למשרד הפנים עם התעודה ---

שלומית קואולמן: אני מאוד מתנצלת אבל אני מציעה שתישארו אחרי הישיבה ותבררו את הפרטים.

סופה לנדבר: רשמתם גם את מספר הטלפון שלו ואם תצטרכו עוד סיוע כלשהו, אנחנו נשמח לעזור.

סופה לנדבר: אני מבקשת משגריר אוקראינה להתייחס לכל הטענות ולכל הדברים.

סופה לנדבר: אנחנו נשחרר את שגריר אוקראינה, קונסול אוקראינה וקונסול רוסיה ואז אנחנו נמשיך בישיבה שלנו.

ארקדי נמצוב: אני מאוד מצטער, עכשיו דיברו בדיוק על מה שאני שאלתי.

ארקדי נמצוב: בסוצ'י נאמר לנו שתאריך המשפט הוא 26.10.

ארקדי נמצוב: אני רוצה לשמוע מהשגריר הרוסי האם יהיה דיון בבית-המשפט בסוצ'י.

ארקדי נמצוב: פנינו בכתב.

ארקדי נמצוב: היה שם נוטריון שבפניו אנחנו חתמנו על מסמכים.

ארקדי נמצוב: אני רוצה לקבל תשובה: האם יהיה דיון בבית-משפט או לא.

ארקדי נמצוב: זה בדיוק קשור לתשובה של האדון ממשרד הפנים.

סופה לנדבר: אנחנו ניתן אפשרות לשגריר אוקראינה ולקונסולים של אוקראינה ורוסיה להתייחס לדברים שהועלו כאן.

דמיטרו מרקוב: (ברוסית): בראשית דברי אני רוצה בשם נשיא המדינה שלי, הממשלה והעם האוקראיני להביע תנחומים למשפחות.

דמיטרו מרקוב: אני מביע פעם נוספת תנחומים.

דמיטרו מרקוב: ברצוני להזכירכם שב-4.10 הביעה ממשלת אוקראינה תנחומים בפני ראש ממשלת ישראל, נשיא המדינה ושר החוץ.

דמיטרו מרקוב: נאמרו כאן דברים על הצהרות כביכול משפילות של הנשיא האוקראיני ויחס משפיל שלו לתאומה המחרידה הזאת.

דמיטרו מרקוב: נפגשתי עם נשיא אוקראינה ואני מכחיש את הדברים.

דמיטרו מרקוב: ההצהרה של נשיא המדינה שלי שונה בתכלית.

קריאה: זה לא נכון.

דמיטרו מרקוב: (ברוסית): הדברים שנאמרו בעניין זה לא מתאימים למציאות.

דמיטרו מרקוב: הדברים הוצאו מהקשרם.

דמיטרו מרקוב: אני רוצה לציין שמומחים ישראליים לא סייעו לממשלות אוקראינה ורוסיה.

דמיטרו מרקוב: הוועדה המשותפת ממשיכה לעבוד והתוצאות יפורסמו בעוד זמן קצר.

דמיטרו מרקוב: באוקראינה הוקמה ועדה שממשיכה לחקור את מימדי התופעה.

דמיטרו מרקוב: אנחנו מקווים שהוועדה תסיים את עבודתה ואז יתחילו לעבוד צוותי משא ומתן מיוחדים.

דמיטרו מרקוב: אמרו כאן שבאוקראינה אף אחד לא נושא באחריות.

דמיטרו מרקוב: אני רוצה להודיע שבאוקראינה נפתח תיק פלילי בנושא הזה והפרלמנט שלנו פנה ודרש לפתוח בחקירה.

דמיטרו מרקוב: ברגע שיוגשו מסקנות הוועדה, יתבצעו כל התהליכים שיתבקשו.

דמיטרו מרקוב: אני פונה אליכם בבקשה להתאזר בסבלנות ולא להתייחס לנושא הזה כנושא פוליטי.

דמיטרו מרקוב: המדינה שלנו היא מדינה ידידותית לישראל.

דמיטרו מרקוב: אנחנו משתתפים בצערכם ונפעל בהתאם להחלטות שיתקבלו.

סופה לנדבר: כמה זמן יקח עד שהוועדה תסיים את פעילותה?

דמיטרי מרקוב: מחכים לתוצאות עד 2.11.

סופה לנדבר: הוא נורא מצטער ומשתתף בצער המשפחות.

סופה לנדבר: הוא הכריז על כך שקמה ועדה משותפת לכמה משרדים שבודקת את האסון הזה.

סופה לנדבר: לפי דעתו הוועדה הזאת תסיים את עבודתה ב-2.11.

סופה לנדבר: הוא גם מכריז שאוקראינה היא ידידה של מדינת ישראל.

סופה לנדבר: הוא רוצה שאנחנו נבין שהוא מאוד מצטער על מה שקרה.

סופה לנדבר: יחד עם זה, הוא אומר שההחלטות יהיו בדרכים משפטיות, והן יתקבלו רק לאחר סיכום מסקנות הוועדה ב-2.11.

סופה לנדבר: נפתח תיק פלילי באוקראינה שיטופל בדרכים המשפטיות הראויות.

קריאה: (ברוסית): בסוצ'י מצאו כמה דברים מהתיק של בעלי ולא קיבלנו אותם.

קריאה: הם נשארו שם לבדיקה ואני מבקשת לקבל אותם בחזרה.

קריאה: (ברוסית): אנחנו רוצים לקבל מסמך האומר שהיתה תאונה אווירית וכך וכך נספו במטוס.

יורי שטרן: (ברוסית): הבעיה העיקרית היתה שהיו טעויות בשמות הנספים.

יורי שטרן: הרשימות מודפסות וכל התיקונים לא רלבנטיים מבחינה משפטית.

יורי שטרן: הרשימות לא מהוות מסמך רשמי.

יורי שטרן: אף אחד לא נתן מסמך רשמי, לא החברה ולא אף אחד אחר.

יורי שטרן: צריך לקבל מסמך אחוד עם רשימה, מסמך שיהיה לו תוקף משפטי.

קריאה: ---

סופה לנדבר: (ברוסית): הוא מדבר על מסמכים שהוא צריך לקבל מרוסיה.

סופה לנדבר: אנחנו עכשיו נשאל את קונסול רוסיה.

סופה לנדבר: אדוני הקונסול, מתי תקבלת ממשלת ישראל תעודות מממשלת רוסיה, כדי שיוכלו להעניק תעודות פטירה?

אלכסיי שטריקין: (ברוסית): רשמתי את כל ההערות ואת הבקשות.

אלכסיי שטריקין: עוד מספר ימים אודיע לכם את כל המידע הדרוש.

סופה לנדבר: (ברוסית): אני לוקחת על עצמי תפקיד, על מנת להקל על התהליך, לקבל את המידע מהקונסוליה הרוסית ואז כל אחד מכם יקבל תשובה בכתב בנושא הזה.

ארקדי נמצוב: אני כבר מציין בפעם השלישית, אמרו שהמשפט יתקיים ב-26.10.

ארקדי נמצוב: האם יש תשובה?

אלכסיי שטריקין: (ברוסית): אין לי בינתיים תשובה.

אלכסיי שטריקין: כשאני אקבל את התשובה אני לוקח על עצמי להעביר לכל המשפחות את כל התשובות של שגרירות רוסיה.

גנדי ריגר: (ברוסית): היה האירוע, כשנשיא מדינת אוקראינה אמר שזה לא נורא, שגרם לקושי נוסף על הדברים הקשים שעברו כל אלה שטסו לסוצ'י.

גנדי ריגר: אבל זה היה רק חלק מהראיון שלו ובראיון המלא הוא ביקש סליחה.

גנדי ריגר: היחסים בין ישראל לאוקראינה היום באמת טובים.

סופה לנדבר: אני מבינה את ההתרגשות.

סופה לנדבר: אנחנו מבינים את כל הכאב.

סופה לנדבר: הרשו לי לשחרר את השגריר ואת הקונסולים ולהגיד להם תודה.

סופה לנדבר: כעת נשמע את נציגי שירות התעסוקה והסוכנות ולאחר מכן נשמע את סגן השר בלשכת ראש הממשלה, מר יורי שטרן, שיספר לנו מה עושה הממשלה, מה עושה הוועדה המיוחדת הבין-משרדית ומה ממשלת ישראל מתכוונת לעשות כדי להתאים את האסון הזה לאחד מהחוקים שעליהם כבר דיברנו.

נחמה נחמיה: אני משירות התעסוקה.

נחמה נחמיה: מספר הטלפון שלי: 6752405-02.

נחמה נחמיה: מספר הפקס: 6752403-02.

נחמה נחמיה: למעשה, כל אלה שהיתה להם בעיה של קורס או עבודה, אני קיבלתי את הפרטים שלהם ואת מספרי הטלפון ואהיה איתם בקשר.

עמוס להט: קודם כל, בשם הסוכנות היהודית אני רוצה להביע בפני המשפחות הנמצאות כאן את צערנו הרב.

עמוס להט: הסוכנות הושיטה סיוע למשפחות בתחילת האירועים, ככל שיכולנו.

עמוס להט: כל משפחה שרק ביקשה ורצתה משהו, אנחנו הגענו אליה בזרועות פתוחות.

עמוס להט: לאותן משפחות שיש להן עניין שהקרובים שלהן הנמצאים בברית-המועצות לשעבר, ברוסיה או במקומות אחרים, יתחילו בתהליך של עלייה או יקבלו מידע, הם יכולים לפנות למשרדינו בברית-המועצות או למשרדנו בירושלים.

עמוס להט: לגבי ההלוואות בבנק "עידוד" או הלוואות אחרות שאנשים חייבים לסוכנות היהודית: אנחנו נטפל בכל הבעיות.

עמוס להט: בכל פנייה אנחנו נעשה טיפול פרטני וניתן לאנשים תשובות.

סופה לנדבר: אני מבקשת לשלוח את זה גם אלינו לוועדה לפניות הציבור, כדי שנוכל לעקוב אחרי זה.

עמוס להט: מספר הטלפון הוא: 6202405-02.

עמוס להט: הטלפון הישיר אלי הוא: 6202209-02.

קריאה: רק עכשיו לראשונה שמעתי כאן על העזרה מהסוכנות.

סופה לנדבר: (ברוסית): זה לא נכון.

סופה לנדבר: מר עמוס להט עשה מעל ומעבר ובמשך כמה ימים הוא לא ישן והיה כל הזמן במשרד.

סופה לנדבר: אני יכולה להעיד שאני דיברתי עם מר עמוס להט מהסוכנות יום ולילה.

סופה לנדבר: אני מתנצלת ואני רוצה שוב להגיד לסוכנות תודה רבה.

סופה לנדבר: אולי מישהו מכם לא היה איתם בקשר.

סופה לנדבר: בלילה, כשקרה המקרה, דיברתי עם מר עמוס להט אבל מאחורי הקלעים היו הרבה אנשים, כולל הצבא, שנטלו חלק בכל מה שקשור אליכם.

קריאה: לגבי סוצ'י - זה נכון, אבל לא פה.

קריאה: (ברוסית): קרובי המשפחה שלא יכולים להגיע לכאן ביקשו למסור תודה רבה לסוכנות על כך שהם היו איתנו שם בכל הרגעים הקשים.

קריאה: תודה על הפסיכולוגים ועל כל הסיוע שקיבלנו מהסוכנות.

קריאה: קרובי המשפחה שם מבקשים למסור תודה.

יורי שטרן: אני מבקש לברך את חברת הכנסת סופה לנדבר על שהיא יזמה את הישיבה הזאת.

יורי שטרן: אני חושב שהרבה מאוד דברים אולי יתקדמו מהר יותר ויהיו יותר מתואמים בעקבות הפגישה.

יורי שטרן: אני מיוזמתי טסתי עם המשפחות לסוצ'י.

יורי שטרן: חששתי שבחיבורים עם הממשלה הרוסית יהיו אלף ואחד דברים שאי אפשר יהיה לפתור במקום ונצטרך לטפל בהם מגבוה.

יורי שטרן: הזמנתי את עמיתי מהפרלמנט הרוסי, הדוּמָה, שעומד כמוני בראש ועדת הידידות הפרלמנטרית ישראל-רוסיה וביחד טיפלנו שם בדברים שהם כביכול קטנים אבל הם פשוט הפכו את החיים של המשפחות לגיהנום בתחילת הדרך.

יורי שטרן: היה שם מאמץ של הרבה מאוד ארגונים: בוודאי הסוכנות, המשרד לקליטת עליה, הצבא, משרד הפנים, משרד החוץ.

יצחק קמרי: אל תגזים בעניין משרד החוץ.

יורי שטרן: עזוב, הם עשו את עבודתם.

יורי שטרן: אני התלוננתי על כמה דברים אבל בכל זאת הם עשו את שלהם.

סופה לנדבר: אדוני סגן השר יורי שטרן, אנא התייחס בדבריך לאיזה חוק אתם מתאימים את האסון של הקבוצה הזאת: לאסון לאומי, לפעילות טרור או לאסון טבע?

קריאה: אנחנו רוצים לשמוע מה נקבע בוועדת השרים.

יורי שטרן: ודבר אחרון, הים הזה של שכול ושל כאב הוא לא יתואר.

יורי שטרן: אני עדיין לא התאוששתי מהנסיעה אתכם.

יורי שטרן: אגיד מה הממשלה הולכת לעשות ואענה על כמה שאלות, ברוסית קודם כל.

יורי שטרן: (ברוסית): האסון שקרה לכם מאוד נגע ללבי.

יורי שטרן: הנסיעה לסוצ'י אורגנה על-ידי הסוכנות והמשרד לקליטת עליה.

יורי שטרן: כך בכל צעד הארגון היה עליהם, וגם על התאחדות עולי ברית-המועצות.

יורי שטרן: יכול להיות שלא ידעתם מי בא מאיפה.

יורי שטרן: הסוכנות סייעה ומגיעה לה כל ההערכה.

קריאה: בקשר לסוצ'י, זה נכון.

קריאה: היה שם סיוע של הסוכנות.

יורי שטרן: הועלתה שאלה בקשר לפיצויים ולסיוע המשפטי.

יורי שטרן: כפי שידוע לכם, החוק הנוכחי בישראל לא מתייחס למקרה שלכם.

יורי שטרן: יש החלטה מיוחד של ממשלת ישראל שתתייחס למקרה הספציפי הזה.

יורי שטרן: מומחים עובדים בנושא ובודקים את הנישות השונות: חוק פעולות איבה, פיצויים ממשלתיים מתאונות דרכים, סיוע במקרים של אסונות.

יורי שטרן: כעת מתבצעת בדיקה לגבי השאלה באיזה אופן יתקבלו הפיצויים.

יורי שטרן: תהיה התייחסות למקרה המיוחד הזה בהחלטת הממשלה.

יורי שטרן: הפיצויים יתייחסו רק לאזרחי מדינת ישראל.

יורי שטרן: הפיצויים בשל מות יקיריכם ינתנו לכל האזרחים הישראלים.

יורי שטרן: יקבלו סיוע בגין נפילתו של קרוב המשפחה בלי קשר לשאלה אם מי שנספה היה תושב, אזרח, או תייר.

יורי שטרן: באשר לאנדרטה: תוקם אנדרטה אך אנחנו עדיין צריכים לשקול איך לעשות את זה.

יורי שטרן: לקחנו לתשומת לבנו את הבקשה שהביעו המשפחות להשתתף בהחלטות.

יורי שטרן: לאלה שנקברו בישראל: הביטוח הלאומי נותן כסף.

שלומית קואולמן: הם עוד לא קיבלו שום דבר מהביטוח הלאומי.

יורי שטרן: (ברוסית): אין החלטה לפי מה יפוצו המשפחות.

יורי שטרן: תהיה ישיבה בעניין זה.

יורי שטרן: עברתי כבר סוג כזה של התדיינויות ושיקולים באסון הדולפינריום.

יורי שטרן: ההחלטה על הפיצויים היא לא פשוטה אך היא תתקבל בקרוב.

סופה לנדבר: (ברוסית): כשקרה מקרה הדולפינריום, המשפחות קיבלו סיוע כספי.

סופה לנדבר: אני חושבת שגם אתם צריכים לקבל סיוע דומה.

סופה לנדבר: הביטוח הלאומי העניק סיוע פסיכולוגי וסיוע כספי בסך 1,000 ש"ח, שני מענקים - כל אחד מהם בסך 21,000 שקל, ו-5,000 שקל לקבורה.

סופה לנדבר: כמו כן אנחנו דורשים שהסטטוס שלהם בנושא הקצבאות לא ישתנה בגלל מצבם "החדש".

סופה לנדבר: אנחנו נפנה לסגן השר יורי שטרן ונבקש ממנו להעביר את הבקשה שלנו, שבישיבת ועדת השרים הקרובה תתקבל ההחלטה.

סופה לנדבר: אני רוצה לשאול את ממשלת ישראל מספר שאלות שאני ריכזתי מדברי המשפחות.

סופה לנדבר: האם אתם משווים את האסון הזה נניח לאסון הדולפינריום, בסיוע הביטוח הלאומי, במתן ייעוץ והדרכה, בכל הנוגע לשיקום נפשי וחברתי, בסיוע כספי, במימון טיפול פסיכולוגי, במתן תגמול חודשי קבוע, במתן שני מענקים בשנה הראשונה בסך 21,000 שקל האחד, כפי שניתן למשפחות שנפגעו באסון הדולפינריום?

סופה לנדבר: האם המדינה משתתפת בהוצאות, בסך 5,000 ש"ח?

סופה לנדבר: הוועדה דורשת לא לשנות את הסטטוס של המשפחות כי שינוי כזה יוביל לכך שהם יקבלו פחות סיוע מהמדינה, כלכלי ואחר.

סופה לנדבר: אני מבקשת לשאול האם הסטטוס נשאר כשהיה לאותם שמקבלים קצבאות מהביטוח הלאומי, מענק ודמי מחייה ליתומים.

סופה לנדבר: אני אשאר איתכם לאחר סיום הישיבה.

יורי שטרן: (ברוסית): חבל להעלות את כל הנקודות שמתייחסות לנפגעי פעולות איבה.

יורי שטרן: תהיה אחת מהשיטות הקיימות.

יורי שטרן: בכל מקרה, מי שאיבד ילד יחיד או מי שאיבד בן זוג - כאן ננהג באותו אופן שנהגנו באסון הדולפינריום.

יורי שטרן: לא דרושה לכך כל חקיקה וזה יתבצע על-פי החלטת ממשלה.

יורי שטרן: בקשר למצבה: כל מי שקובר מישהו מקבל כסף מהביטוח הלאומי.

יורי שטרן: אם יתברר שהתהליך לא מוצה, נוכל לבדוק את זה.

יורי שטרן: לגבי האנדרטה: בסוצ'י דיברו על כך שייבחר ועד פעולה, קבוצה שתפעל בשם המשפחות בכל הדברים המשותפים לכולם, כמו למשל אתר הנצחה.

עליזה קמרי: הוקם ועד פעולה.

יצחק קמרי: כל המשפחות ישבו באולם ונבחרו 4 נציגים.

יצחק קמרי: מי שרצה, יכל להציג את עצמו ולהיכנס לוועד.

יצחק קמרי: אותה רביעייה מייצגת את כולם.

יצחק קמרי: אפשר גם להרחיב את הנציגות.

יורי שטרן: (ברוסית): הייתי רוצה לקבל את הרשימה הזאת.

יורי שטרן: לגבי אנדרטה: אני בספק אם כל המשפחות יוכלו להשתתף בתהליך.

יורי שטרן: (בעברית): לגבי סיוע משפטי: אמרתי שהייצוג המשפטי וכל הטיפול בקטע של התביעות אמור להתרכז במשרד החוץ.

יורי שטרן: משרד החוץ הוסמך לטפל בזה בשני הקטעים: השלב הראשון הוא בבית-המשפט בסוצ'י.

יורי שטרן: ב-26.10 יהיה משפט.

יורי שטרן: הקטע של ההתדיינות בבית-המשפט בעיר סוצ'י מול חברת התעופה הוא הקטע היותר פשוט, כי שם יש נהלים יחסית פשוטים - החברה לא התרשלה כנראה והכל לפי הבנות בינלאומיות.

יורי שטרן: מה שצריך לבדוק הוא האם יש נציג ישראלי בבית-המשפט בסוצ'י.

יורי שטרן: משרד החוץ אחראי לכך אבל אני אבדוק כבר מחר מי ייצג אתכם ומי ישתתף בשימוע.

יורי שטרן: בשלב שני יהיה תהליך משפטי מסובך יותר מול ממשלת אוקראינה.

יורי שטרן: משרד החוץ הישראלי קיבל יפוי כוח לנהל משא ומתן עם אוקראינה בנושא הפיצויים.

יורי שטרן: המחלקה המשפטית במשרד החוץ, עם עו"ד בקר, יצרה מגע עם האוקראינים ותנסה, אולי ללא בית-המשפט, לקבל מהם הצעה כלשהי.

יורי שטרן: אתם כמשפחות תצטרכו להחליט איזה ייצוג משפטי אתם תבחרו.

יורי שטרן: משרדי עורכי-דין רבים מציעים את עזרתם.

יורי שטרן: בכל מקרה, אני מציע שאותו ועד שנבחר יישב ויוסמך לקבל החלטה.

יורי שטרן: עו"ד אלון גלרט, שעד לאחרונה היה היועץ המשפטי של משרד ראש הממשלה, שהוא מומחה לנזיקין, התנדב לתת את שירותיו ומוכן לשבת עם הוועד, לעזור ולייעץ לכם בהתנדבות.

יורי שטרן: אני מציע שארבעת נציגי הוועד יפגשו עם עו"ד אלון גלרט, הוא יבחן את הבקשות ובעזרתו תבחרו את משרד עורכי-הדין הכי מתאים, שייקח על עצמו את הנציגות מול האוקראינים.

יורי שטרן: גם כאשר תבוא הצעה אוקראינית כלשהי, המשפחות תצטרכנה להחליט האם זה מקובל עליהן או לא מקובל.

יורי שטרן: כמו כן אפשר למנות אותו כבורר גם בעניינים שבתוך המשפחה.

יורי שטרן: כל זה נוגע רק להליך עם אוקראינה.

יורי שטרן: בינתיים צריך להמתין לתוצאות המשפט בסוצ'י.

יורי שטרן: מספר הטלפון שלי הוא 6705304/6-02.

יורי שטרן: למזכירה שלי קוראים אסיה.

סופה לנדבר: אני אסירת תודה לסגן השר יורי שטרן.

סופה לנדבר: אני רוצה להגיד שאם אנחנו לא נקבל בקרוב תשובות מראש הממשלה ומממשלת ישראל, אני מתכוונת יחד עם חברי, ואני חושבת שגם סגן השר יורי שטרן יצטרף, ליזום דיון במליאת הכנסת.

יצחק קמרי: אדוני סגן השר יורי שטרן, אני מדבר אליך עכשיו כאזרח.

יצחק קמרי: כשאתה היית ראש המשלחת כסגן שר, אתה בשבילי היית שם ראש ממשלה שם.

יצחק קמרי: כמו שחברת הכנסת סופה לנדבר עשתה פה ישיבה ממצה, הוצאנו כאב, פרקנו מתח, הסברנו, קיבלנו תשובות, אני מבקש ממך בכל לשון של בקשה.

יצחק קמרי: קיבלתי את מה שאמרה לי עליזה קמרי ומה שאמרה לי בתי קרן: אבא, אל תהיה בתקשורת.

יצחק קמרי: גזרתי על עצמי שתיקה בתקשורת.

יצחק קמרי: אני רוצה שתקים ועדת לקחים - לא ועדת חקירה - כי לא כולם פעלו שם כמו שצריך.

יצחק קמרי: אני לא מבקש לשבור לאחד את הראש ולאחד את הרגל, אבל למי שצריך להגיד תודה, נגיד תודה ולמי שצריך להעיר כדי ללמוד, צריך להעיר וללמוד.

יצחק קמרי: אנחנו מדינה שכל יום קוברת אנשים.

יצחק קמרי: לא משנה אם אני נולדתי בתל-אביב והוא באודסה, זה בחיפה והשני במוסקבה.

יצחק קמרי: כולנו אחים כי אנחנו מתים פה.

יצחק קמרי: מישהו צריך לדעת איך להתנהג איתנו.

יצחק קמרי: ביומיים הראשונים לא ידעו איך להתנהג איתנו.

יצחק קמרי: אני לא רוצה לשבח מישהו כאן כי אז אני אולי אפגע במישהו אחר שכן עשה.

יצחק קמרי: תקים ועדת לקחים.

יצחק קמרי: אם לא, אני אצא לתקשורת.

יצחק קמרי: תודה.

יורי שטרן: אני פניתי למנכ"ל משרד החוץ ודיווחתי לו על מה שהיה נראה לי כדברים שחייבים תיקון, בקטעים מסויימים ששייכים למשרד החוץ.

קריאה: (ברוסית): ---

סופה לנדבר: המשרד לקליטת עליה יצטרך לענות לנו.

סופה לנדבר: אני יודעת שהמשרד לקליטת עליה מסר לביטוח לאומי את המסמכים כדי שעד שהם יקבלו את תעודת הפטירה הם יהיו זכאים.

יורי שטרן: (ברוסית): אני אקח את הפרוטוקול, אקרא אותו ועל מה שלא עניתי עכשיו - אענה מאוחר יותר.

יורי שטרן: אני מתנצל שאני צריך לעזוב.

סופה לנדבר: נעבור לשמוע את נציגי הצבא.

יוסי סולניק: אנחנו מכירים את ארבעת החיילים שאיבדו את יקיריהם באסון הנורא הזה.

יוסי סולניק: טיפלנו בהם במהלך ההתארגנות לטיסה ובמהלך הראשוני.

יוסי סולניק: בשלב הזה, לאור כמה הערות ששמענו פה מהמשפחות, בהיבטים של קשיים כאלה ואחרים, אנחנו ננחה את קצינות תנאי השירות הרלוונטיות לארבעת החיילים האלה להיפגש איתם ולנסות לסייע להם ככל הניתן על-פי פקודות הצבא.

יוסי סולניק: אני אנחה את לשכת פניות הציבור ואת קצינות תנאי השירות הרלוונטיות לארבעת החיילים הללו.

יוסי סולניק: בכל מקרה נשאיר פה מספר טלפון של לשכת פניות הציבור, של אגף כוח-אדם במטה הכללי.

יוסי סולניק: מספר הטלפון של לשכת פניות הציבור הוא: 5699000-03.

סופה לנדבר: סיפרתי כעת שהסיוע שנתתם היה מהיר וענייני.

סופה לנדבר: אפילו הקצינה שהיתה בשדה התעופה הגיעה עם אישורים, למקרה שלמישהו לא יהיה אישור.

יוסי סולניק: עלתה פה שאלה לגבי העתודאית.

יוסי סולניק: העתודאית נמצאת בסטטוס של דחיית שירות.

יוסי סולניק: לאור העובדה הזאת בעת אירוע האסון היא לא היתה חיילת.

יוסי סולניק: היא אזרחית לכל דבר ועניין ולכן הצבא לא יוכל לעשות שום דבר במקרה הזה.

יוסי סולניק: כלומר היא לא צריכה להתקשר לקצינת קישור ולא צריכה שום דבר מעין זה.

סופה לנדבר: נעבור למשרד הבינוי והשיכון.

ישראל שוורץ: עלתה שאלה לגבי אנשים שקיבלו משכנתה.

ישראל שוורץ: כל מי שלוקח משכנתה יש לו ביטוח חיים כך שאם קרה אסון ומישהו ממבקשי המשכנתה נפטר, המשכנתה נמחקת.

קריאה: כל המשכנתה?

קריאה: גם הלוואות משלימות?

ישראל שוורץ: עד כמה שאני יודע, זה ביטוח מלא.

ישראל שוורץ: כלומר, הוא לא יחסי.

ישראל שוורץ: אם נהרג אדם אחד מהמשפחה, אחד ממבקשי המשכנתה, כל המשכנתה נמחקת.

ישראל שוורץ: כיוון שהעסק של תעודות הפטירה עוד לא נפתר, אני מוכן בינתיים, אם אני אקבל את המידע, לפנות לבנקים כדי שכבר יפסיקו לגבות עד שיגיעו תעודות הפטירה.

ישראל שוורץ: מספר הפקס שלי הוא: 5847534-02.

ישראל שוורץ: אנא השאירו שם, כתובת, מספר תעודת זהות ומספר הלוואה בבנק.

ישראל שוורץ: בכל שאר נושאי הדיור, אם זה משכנתה, אם זה שכר דירה, אם זה דירה - יש ועדה מיחדת לנו ולמשרד לקליטת עליה.

ישראל שוורץ: מי שמרכז את הבקשות הוא המשרד לקליטת עליה.

ישראל שוורץ: אנחנו נשתדל לתת תשובות מתאימות.

סופה לנדבר: מי שנמצא עכשיו בשכירות - אתם תסייעו לו בהשתתפות בשכירות.

סופה לנדבר: אבל אם נניח הוא יצטרך דיור קבוע, מה אתם תעשו?

שלומית קואולמן: באסון הדולפינריום המשפחות קיבלו דיור קבוע.

ישראל שוורץ: לא כולם קיבלו.

ישראל שוורץ: אנחנו ננסה לתת תשובות מתאימות במידת האפשר.

ישראל שוורץ: שיהיה ברור שמה שנוגע לדיור צריך לעבור דרך המשרד לקליטת עליה.

שרה כהן: שלום לכם.

שרה כהן: לאחר 3 שעות אני בכל אופן רוצה להביע את ההשתתפות שלי בצער שלכם.

שרה כהן: שמעתי את הדברים ואין לי מלים להביע את התחושות.

שרה כהן: אני מבינה את הקושי שעובר עליכם.

שרה כהן: אני רק יכולה להביע שוב את השתתפותנו בצערכם והשתתפות המשרד לקליטת עליה.

שרה כהן: אני מנהלת המחלקה לשירותי רווחה.

שרה כהן: שתיים מבין העובדות הסוציאליות שעובדות במחלקה שלי הן אלה שהצטרפו אליכם לנסיעה לסוצ'י: נטלי מקובסקי וטניה אוזדצ'י.

שרה כהן: אני מוכרחה להגיד שהדברים שאתם העליתם כואבים כל פעם מחדש אבל הם בעיות וקשיים שכבר הועברו אלינו.

שרה כהן: יש רצון עז, נכונות ושותפות של הרבה מאוד נציגים של משרדים נוספים שנמצאים כאן, באמת מתוך רצון של כולם לנסות ולעשות את המקסימום בשביל להתייחס לדברים שאתם מעלים.

שרה כהן: אנחנו במשרד ריכזנו את הצרכים ונעביר את הצעת ההחלטה לוועדת השרים שתרכז את מרבית הנושאים שעלו כאן ושאחר-כך אמורה לקבל תוקף של החלטת ממשלה.

שרה כהן: כל משרד בתחומו, עם הדברים שהוא עוסק בהם.

שרה כהן: באוניה הכנתם רשימת קשר ביניכם.

שרה כהן: אנחנו כרגע שלחנו לכם אותה מודפסת, בשפה העברית ובשפה הרוסית, כדי שתוכלו ליצור ביניכם את הקשר.

קריאה: לא כולם היו בסוצ'י.

שרה כהן: שלחנו גם את הרשימה שאתם הכנתם בכתב יד וחוץ מזה גם רשימה שכוללת את השמות של המשפחות שהיו ידועות לנו, עם מספרי הטלפון של קרובי המשפחה, גם של אלה שלא טסו לסוצ'י.

שרה כהן: זה בדרך אליכם הביתה.

שרה כהן: לחלק שלחנו בפקס ולחלק בדואר.

שרה כהן: יש לי גם רשימות נוספות כאן.

שרה כהן: אם מישהו ירצה אותן, אני יכולה לתת את זה גם כאן.

שרה כהן: אני רוצה להתייחס לכמה דברים שאתם העליתם ושמשרד העבודה והרווחה והביטוח הלאומי לא יתייחסו אליהם.

שרה כהן: באשר לבקשה לחלקת קבורה, שהגיעה על-ידי חלק מן המשפחות, לגבי מי שלא מצא את גופת יקיריו וביקש חלקת קבורה בסמוך למקום שבו הוא גר: אנחנו פנינו למשרד הדתות ובמשרד הדתות בהחלט מתגבשת הסכמה ונכונות לטפל בנושא הזה.

שרה כהן: אני יודעת שבחלק מהרשויות המקומיות, כמו למשל בבאר-שבע, המועצה הדתית הקצתה מקום.

שרה כהן: אנחנו אמורים לגבש את העניין הזה עם משרד הדתות.

שרה כהן: אני מקווה מאוד שתוך יום-יומיים כבר תהיה תשובה שתגיע אל הנהלת המשרד שלנו.

שרה כהן: עלתה כאן בקשה להקצאת חלקה ומאידך בקשה נוספת להקמת מצבה מאוחר יותר.

שרה כהן: לנושא הזה, נכון להיום, אין תשובה פורמלית.

סופה לנדבר: את מדברת על האנדרטה הכללית?

שרה כהן: לא.

שרה כהן: אני מדברת על שני דברים: יש המשפחות שפנו והיו מעוניינות בקבורה כלשהי ובמצבה אישית; ויש את העניין של אנדרטה או משהו שהוא משותף לכולם.

שרה כהן: באשר למצבה הפרטנית: נכון להיום אין לזה כיסוי כספי סגור.

שרה כהן: יחד עם זה, זה אחד מהדברים שהעלינו כצורך מבין עוד צרכים נוספים שהועלו שקשורים לבעיות ברמה הפרטנית של כל משפחה ומשפחה עם מה שהיא מביאה איתה.

שרה כהן: אלה דברים שאנחנו ננסה לסייע בהם יחד עם משרד העבודה והרווחה, באותו תקציב שאנחנו מצפים שיועמד לרשות משרד העבודה והרווחה ושייתן לזה פתרון.

שרה כהן: כל הדברים האלה נמצאים בשלבים של סגירה לקראת ועדת השרים, שאנחנו מקווים שתתקיים בשבוע הבא ותקבל החלטות לגבי תחומים שונים, גם בתחום של משרד הפנים, גם בתחום של משרד העבודה והרווחה, גם בתחום של הבינוי והשיכון וגם בתחומים נוספים שאנחנו הגדרנו.

שרה כהן: ב-5.11 תתקיים עצרת זכרון בבנייני האומה.

שרה כהן: בוודאי ייצרו אתכם קשר מהמשרד לקליטת עליה כדי לראות מי מהמשפחות מעוניין להגיע לעצרת.

שרה כהן: המשרד שלנו יסייע בכל מה שקשור להסעות לטקס האזכרה.

שרה כהן: באותו יום תיערך גם פגישה עם נשיא המדינה ועם ראש הממשלה.

שרה כהן: מי שעדיין לא יצרו איתו קשר מטעם משרדנו מתבקש להתקשר ולהודיע מי מטעמו יגיע לטקס, כדי שאנחנו נוכל להסדיר את כל מה שקשור לעניין של ההגעה לטקס והסדר ההסעות.

שרה כהן: מספר הטלפון הישיר שלי הוא 6752624-02.

שרה כהן: במה שקשור לנושא הדיור, עליו דיבר מר ישראל שוורץ, משרדנו, באמצעות הלשכות שלו והעובדים שלו, מרכז את כל הנושא של בעיות וצרכים שקשורים לדיור.

שרה כהן: יש לנו 5 עובדים סוציאליים במחוזות.

שרה כהן: אני חושבת שאת חלקם אתם כבר מכירים וחלק גם יצר אתכם קשר.

שרה כהן: העובדים שלנו אמורים להיות אתכם בקשר כדי שאנחנו נוכל לרכז את הבקשות של כל המשפחות ולהביא את זה בצורה מסודרת לוועדה המשותפת לנו ולמשרד הבינוי והשיכון.

שרה כהן: סיכמנו שגם העובדים הסוציאליים של השירותים החברתיים יחברו אלינו ויעבירו את המידע שיש להם כדי שאנחנו נוכל לתת את הפתרון המתאים ביותר לכל משפחה ומשפחה.

קרן קמרי ארקנזי-כהן: האם העצרת בבנייני האומה מתקיימת בשעות הערב?

שרה כהן: העצרת תיערך בשעה 19:30 בבנייני האומה בירושלים.

שרה כהן: יש תוכנית עם סדר יום טקסי שמנוהל על-ידי הוועדה שהוקמה לכך על-ידי ועדת השרים לטקסים וסמלים.

שרה כהן: זאת עצרת ממלכתית מכובדת שאמורה לתת התייחסות מכובדת למשפחות באירוע ממלכתי ומכובד.

שרה כהן: נתתי את מספר הטלפון שלי אבל אני חושבת שהטוב ביותר הוא להיות בקשר עם העובדים שלנו בשטח.

שרה כהן: אני יודעת שנוצר קשר כמעט עם כולכם.

שרה כהן: אם לא נוצר קשר עם מישהו אז עמכם הסליחה.

שרה כהן: אני מבקשת ליצור קשר עם המערכת המקומית שלנו, במקום בו אתם גרים, וגם להגיע לעובדות הסוציאליות, שאני מניחה שאת חלקן אתם מכירים ואם אתם לא מכירים אז תמיד אפשר לפנות אלי ולבקש את השם ואת מספר הטלפון.

שרה כהן: אני רוצה שתבינו שאנחנו באמת שמענו את הדברים.

שרה כהן: היתה לכם תחושה שאולי אנחנו לא יודעים ולא מרגישים מה שעובר עליכם.

שרה כהן: אני רוצה להגיד לכם שיש לנו בהחלט רצון עז לעזור, לנסות ולראות איך אפשר בתוך כל הקונסטלציות המשפטיות, שאתם שמעתם אותן, לתת לכל אחד את הסיוע הכי טוב.

שרה כהן: אנחנו באמת מבינים את מה שעבר על כולכם.

סופה לנדבר: גברת שרה כהן, אני רוצה להגיד לך שאני אישית אסירת תודה לוועדה שאתם מקימים ולוועדה שהקמתם בערב האסון.

סופה לנדבר: ללא המשרד לקליטת עליה אני חושבת שלא היינו יכולים לפתור את הבעיות.

סופה לנדבר: למחרת ב-7 בבוקר התאחדות יוצאי ברית המועצות לשעבר התחילה לעבוד.

סופה לנדבר: אני כיושבת-ראש ההתאחדות צריכה להגיד שהיה לנו קשר עם כל המשרדים, ובמיוחד עם המשרד לקליטת עליה.

סופה לנדבר: סמנכ"ל המשרד לקליטת עליה היה שם עם עובדי המשרד לקליטת עליה, עד ללילה, עד שכל המשפחות עזבו.

סופה לנדבר: אנחנו קיבלנו מהמשרד לקליטת עליה סיוע רב בריכוז של הצרכים וכך יכולנו ביחד לעזור.

סופה לנדבר: אני ממש אסירת תודה לסגן השר, לעובדי המשרד, לאלה שנשלחו לסוצ'י ולאלה שהיום מטפלים במשפחות.

סופה לנדבר: אני רוצה להודות מקרב לב למשרדים שנמצאים פה.

סופה לנדבר: אני מבינה שהאנשים האלה מבינים את הרצון הטוב של כולנו לעזור.

סופה לנדבר: תודה רבה.

אורנה ברקוביצ'קי: אני סגנית מנהל המחלקה לגמלאות במוסד לביטוח לאומי.

אורנה ברקוביצ'קי: קודם כל, אני רוצה להביע את השתתפותנו העמוקה בצער בני המשפחות.

אורנה ברקוביצ'קי: אנחנו יודעים שמאחורי כל שם יש טרגדיה גדולה, אבדה גדולה והרבה מאוד צרכים דחופים של קיום בסיסי של המשפחות.

אורנה ברקוביצ'קי: החלטנו בביטוח הלאומי להקל כמה שיותר, במידת האפשר ועל-פי החוק, לפחות על הדברים הביורוקרטיים.

אורנה ברקוביצ'קי: לכן כל זכאות מטעם הביטוח הלאומי תיבדק ללא צורך בתעודת פטירה.

אורנה ברקוביצ'קי: אגיד בכמה מלים במה יכולה להיות זכאות דרך הביטוח הלאומי.

שלומית קואולמן: אנא הסבירי גם איך לפנות.

אורנה ברקוביצ'קי: קודם כל, קיימת זכאות, והיא כבר מוצתה לגבי המקרים הרלוונטיים, להעברת דמי קבורה, לצערי הרב, לחברה קדישא.

אורנה ברקוביצ'קי: באותם מקרים שהובאו גופות והיתה קבורה, הביטוח הלאומי העביר ישירות כסף עבור כל ההוצאות הכרוכות בקבורה.

אורנה ברקוביצ'קי: אנחנו לא מממנים מצבות אלא רק את דמי הקבורה, את כל התשלומים שכרוכים בהוצאות סביב החלקה.

אורנה ברקוביצ'קי: באותם מקרים שבהם הנפטר היה תושב ישראל, אנחנו נבדוק את הזכאות לקצבת שארים, אם יש אלמן או אלמנה, או קטינים עד גיל 18.

אורנה ברקוביצ'קי: אם הנפטר קיבל קצבה כלשהי מהביטוח הלאומי לפני שהוא נפטר, למעט קצבת ילדים, יכולה להיות זכאות גם למענק פטירה חד-פעמי.

אורנה ברקוביצ'קי: מענק פטירה יכול להיות מ-3,500 שקל ועד 10,000 שקל, תלוי איזה קצבה הוא קיבל.

אורנה ברקוביצ'קי: ראיתי פה הרבה מאוד מקרים שקיבלו קצבת זיקנה מיוחדת ונותרו אלמנים או אלמנות.

אורנה ברקוביצ'קי: עם השלמת הכנסה יכולים אפילו להגיע למענק חד-פעמי של עד 10,000 שקל, חוץ מהקצבה השוטפת.

אורנה ברקוביצ'קי: לגבי אלמן או אלמנה ינתן סיוע במידת הצורך על-פי שיקול מקצועי של עובדי השיקום של הביטוח הלאומי.

אורנה ברקוביצ'קי: תיכף אני אגיד מה היא הפרוצדורה.

אורנה ברקוביצ'קי: אנחנו קיבלנו רשימה פחות או יותר סופית מהמשרד לקליטת עליה של בני המשפחה שנותרו ועשינו בדיקה ראשונית, מי יכול להיות זכאי.

אורנה ברקוביצ'קי: נציגי הסניפים באיזור המגורים של בני המשפחה יפנו טלפונית בימים הקרובים ויסכמו עם בני המשפחה באיזה צורה תוגש התביעה.

אורנה ברקוביצ'קי: יכול להיות שיבואו נציגים לבתיכם ויקחו את התביעה או שיזמנו אתכם לביטוח הלאומי, כל אחד לפי בקשתו.

אורנה ברקוביצ'קי: הכוונה שלנו היא באמת להקל, שתהיה כמה שפחות ביורוקרטיה, ולתת מענה מהיר.

אורנה ברקוביצ'קי: הכי טוב במידת הצורך ייעשה מול סניף הביטוח הלאומי באיזור המגורים, אבל אם בכל זאת יש בעיה אפשר לפנות אלי.

אורנה ברקוביצ'קי: מספר הטלפון שלי הוא: 6709681/2-02.

אורנה ברקוביצ'קי: ניתן לפנות לסניף הביטוח הלאומי גם ללא תעודת פטירה.

קריאה: (ברוסית): האם אין התייחסות לתיירים?

אורנה ברקוביצ'קי: לא.

אורנה ברקוביצ'קי: רק לתושבים.

אורנה ברקוביצ'קי: זה החוק.

סוניה אבירם: אני מנכ"לית "עידוד".

סוניה אבירם: אני מבקשת להביע את צערי בפני המשפחות.

סוניה אבירם: בני משפחה שזקוקים לשירותים של בנק "עידוד" יכולים לפנות לאחד מסניפי החברה, שידועים לכם.

סוניה אבירם: אזכיר אותם שוב: תל-אביב, ירושלים, באר-שבע, אשדוד, נצרת וחיפה.

סוניה אבירם: בכל הסניפים שלנו יש עובדים שהם דוברי רוסית ולא צריכה להיות בעיה.

סוניה אבירם: אתם צריכים למסור את הפרטים שלכם, את מספר ההלוואה ומספר תעודת הזהות של בן המשפחה שנספה.

סוניה אבירם: אם יש איזה בעיה בתקשורת עם הסניף או שדברים לא מסתדרים אני רוצה למסור את מספר הטלפון שלי ותתקשרו אלי.

סוניה אבירם: מספר הטלפון שלי הוא: 5606079-03.

סוניה אבירם: מספר הפקס: 5661650-03.

סופה לנדבר: אני רוצה לפנות למוסד לביטוח לאומי ולסל"ע.

סופה לנדבר: מה אנחנו עושים עם תיירים שנהרגו במטוס?

סופה לנדבר: אנחנו כנראה נצטרך לעשות את זה דרך חקיקה.

שלומית קואולמן: בכמה תיירים מדובר?

סופה לנדבר: גברת שרה כהן, אנחנו נצטרך לבקש ממך את רשימת התיירים שנהרגו כדי שאנחנו נוכל לרכז את המידע.

ברוך אייל: אני חושב שהביטוי הכנה של השתתפות, או של עמדת החברה הישראלית לאסון הנוראי, כפי שזה בא לידי ביטוי בין היתר בדברי נציגי המשרדים, הוא גם השתתפות של גופים וולונטריים.

ברוך אייל: אני רוצה להודיע כאן שמאז האסון פנו לסל"ע יותר מ-150 מתנדבים לסייע באופן אישי בעבודת התנדבות למשפחות.

ברוך אייל: יכולנו עד כה, בשיתוף עם גורמים אחרים, להצמיד למשפחות כ-30 מתנדבים.

ברוך אייל: זה כמובן רק זמן קצר ואנחנו ממשיכים בהצמדת מתנדבים למשפחות.

ברוך אייל: המתנדבים באים בין היתר להקל עליכם במפגש עם כל הגורמים השונים שפועלים, ופועלים בכנות ובאמת ברצון טוב ביותר, ובראש ובראשונה הכנסת והוועדה הזאת, כפי שהיום ראינו כאן.

ברוך אייל: אנחנו גם יכולנו לסייע למשפחות עד עכשיו בהוצאות הראשוניות, לחלק עוד לפני הנסיעה אבל בוודאי עם הנסיעה במטוס המיוחד ולאחרים אחרי שחזרו.

ברוך אייל: הספקנו לחלק למשפחות באופן כמעט שוויוני - יש כמה מקרים יוצאים מן הכלל - כ-2,000 שקל לצרכים ראשוניים.

ברוך אייל: אנחנו נמשיך בכך במידה שהמגבית שאנחנו עורכים עכשיו - מעל דפי עיתון "ידיעות אחרונות" ועיתון "ווסטי" - תמשיך להניב פירות.

סופה לנדבר: כמה כסף אספתם עד כה?

ברוך אייל: עד עכשיו אספנו כ-130,000 שקל אבל אנחנו כמובן ממשיכים.

ברוך אייל: העקרון הוא שכל מה שנאסוף, יגיע למשפחות ושום הוצאות נלוות לא יוצאו מהכספים האלה.

ברוך אייל: לסיום, הייתי רוצה לומר שאנחנו מבקשים לתרום לסיוע המשפחות במה שאנחנו מיוחדים בו.

ברוך אייל: כלומר, אנחנו לא משרד ממשלתי.

ברוך אייל: אנחנו מבחינה זאת לא יכולים לעשות מה שמשרדי הממשלה יכולים.

ברוך אייל: אבל אנחנו יכולים לפעול במקום שבו משרדי ממשלה לא יכולים או עדיין לא יכולים.

ברוך אייל: לעתים, למרות הרצון הטוב, הפרוצדורות הן ארוכות למדי, או לעתים זה לא נכנס בדיוק לאיזה חוק.

ברוך אייל: אני רוצה לומר כאן שאנחנו בהחלט נשקול בחיוב רב את ההיענות להשתתפות, ולו חלקית, בהקמת מצבות לאלה שהביאו את יקיריהם לקבורה בארץ.

ברוך אייל: הביטוח הלאומי, בגלל החוקים שלו, לא נותן למשפחה הזאת דמי פטירה.

ברוך אייל: כמובן, הכל בהתאם לאפשרויות שלנו, והאפשרויות הן מוגבלות.

קריאה: (ברוסית): ומה עם קבורה ברוסיה?

ברוך אייל: זה כמובן יותר מסובך אבל נשקול.

ברוך אייל: אני מציע לפנות אלינו.

ברוך אייל: מספר הטלפון של סל"ע הוא: 5107750-03.

ברוך אייל: מספר הפקס הוא: 5107751-03.

ברוך אייל: מספר הטלפון הפרטי שלי בבית הוא: 5866407-02.

יעל הרמל: אני מנהלת השירות לרווחת הפרט והמשפחה במשרד העבודה והרווחה.

יעל הרמל: אני אדבר בשם חברותי.

יעל הרמל: ישבנו פה הרבה שעות, מתוך הזדהות והשתתפות בכאב, עם המשפחות.

יעל הרמל: היה חשוב לנו מאוד להיות פה, לשמוע אתכם ולראות אתכם.

יעל הרמל: אני באמת רוצה להביע בהזדמנות זאת את תנחומינו הכנים על הכאב והסבל שלכם.

יעל הרמל: משרד העבודה והרווחה לקח על עצמו את האחריות לטפל במשפחות מכאן והלאה במסגרת המחלקות לשירותים חברתיים ברשויות המקומיות.

יעל הרמל: בעצם מה שאנחנו מציעים לכל אחת מהמשפחות הוא לפנות למחלקות לשירותים חברתיים בעיריות במקום המגורים שלהן ולקבל את הסיוע.

יעל הרמל: חלק מהמשפחות כבר יצרו קשר ועם חלק גדול מהמשפחות גם אנחנו כבר יצרנו קשר.

יעל הרמל: משרד העבודה והרווחה, ביחד עם משרד המשפטים ועם המשרד לקליטת עליה, פנה לאוצר לאשר מתן קצבה וסיוע חודשי למשפחות.

יעל הרמל: שאלת קודם מאיפה הגיע הסכום הזה של 760,000 שקל.

יעל הרמל: אנחנו בנינו איזה ממוצע של קצבה למשפחה.

יעל הרמל: זה לא יהיה סכום אחיד אלא זה יהיה בהתאם לצרכים של המשפחה.

יעל הרמל: מדובר פה על קיום, על עזרה לילדים, על ייעוץ נפשי, על סיוע במצבה או בכל טקסי האבל שיידרשו, כרטיסי נסיעה אם צריך, הכל בהתאם לצורך.

יעל הרמל: בנינו איזה ממוצע של סכום מסויים, שאותו הכפלנו במספר המשפחות ובמספר החודשים של השנה הזאת וכך הגענו ל-760,000 שקלים.

יעל הרמל: ביקשנו מהאוצר גם לשנה הבאה, בהנחה שבתוך שנה וכמה חודשים המשפחות תתארגנה ותוכלנה גם למצות את הזכויות במסגרת השירותים הקיימים.

יעל הרמל: הכתובת המיידית של המשפחות הן מחלקות הרווחה בעיריות.

יעל הרמל: אבל אם תהיינה בעיות או שאלות, אתן את מספרי הטלפון של מנהלי המחוזות, שנמצאים פה איתנו.

יעל הרמל: עדנה גרוס, מנהלת מחוז תל-אביב והמרכז - 5125518-03 מחוז תל-אביב והמרכז זה מגדרה ועד חדרה, לא כולל חדרה.

יעל הרמל: בוני גולדברג, מנהלת מחוז ירושלים והדרום - 6754760-02 מחוז ירושלים והדרום זה מאשדוד, דרך ירושלים, עד אילת.

בוני גולדברג: כל המשפחות שהיו פה מבאר-שבע ואילת כבר מוכרות לי.

יעל הרמל: אסתר סלומון, סגנית מנהל מחוז חיפה והצפון - 8619133/2-04 מחוז חיפה והצפון זה מחדרה ועד רמת הגולן.

יעל הרמל: אני מבקשת גם לתת לכם את מספר הטלפון שלי, במידה ויש איזה בעיה שנראית לכם יותר כללית.

יעל הרמל: מספר הטלפון הוא: 6708175-02.

יעל הרמל: המשרד יהיה מוכן לעזור - אולי בשלבים קצת יותר מאוחרים - גם בארגון של קבוצות תמיכה - בעניין הזה אפשר יהיה לפנות למשרד ישירות ולנסות להתארגן בקבוצות של עזרה עצמית - ובהקמת המצבה וכל מה שקשור בעניינים האלה.

אהרון מיכאלי: אני עו"ד אהרון מיכאלי.

אהרון מיכאלי: נמצאים כאן עו"ד רועי בלכר ועו"ד יהודית ליבין, שלושתנו ממשרד זליגמן ושות'.

אהרון מיכאלי: חלק גדול מהמשפחות היו אצלנו אתמול במשרד ואנחנו הסברנו להן פחות או יותר את הבעיות המשפטיות שעומדות בדרך למיצוי הזכויות שלהן במסגרת הגשת תביעה משפטית.

אהרון מיכאלי: נוכח העובדה שנציגי משרד המשפטים לא נמצאים כאן ובכל זאת נשאלו כמה שאלות משפטיות, רציתי להסב את תשומת הלב לעובדה שאנחנו ממליצים בתוקף על כך שהמשפחות תהיינה מיוצגות על-ידי משרד עורכי-דין.

אהרון מיכאלי: אני לא חושב שאפשר, עם כל הכבוד, להסתפק כאן בייעוץ משפטי שיועמד למשפחות מטעם המדינה.

אהרון מיכאלי: בהחלט יש מקום ויש אפשרות, תיאורטית לפחות, שעד שהיא לא תיפסל צריך לשקול אותה, שהמדינה תהיה בצורה כזאת או אחרת נתבעת על-ידי המשפחות.

אהרון מיכאלי: לכן ייצוג על-ידי המדינה פשוט לא בא בחשבון.

אהרון מיכאלי: בכל מקרה אחר שבו המדינה תרצה לסייע למשפחות בדרך כזאת או אחרת, גם בעניין הזה אל מול המדינה המשפחות תזדקקנה לייעוץ משפטי כדי לבחון את החלופה הטובה ביותר והמשמעותית ביותר מבחינת קבלת הפיצוי.

סופה לנדבר: אני אעצור אותך כאן.

סופה לנדבר: בוועדות הכנסת אסור לעשות פרסומת.

סופה לנדבר: המשפחות זה אנשים מבוגרים שמחליטים בעצמם מה הם רוצים.

סופה לנדבר: אני משאירה למשפחות האלה להחליט מה הן ירצו מבחינה משפטית, את מי הם יצטרכו לתבוע.

סופה לנדבר: אני מצטערת, פשוט אין לי אפשרות לתת לך להמשיך.

סופה לנדבר: אני חושבת שהם מבינים מה שהם יצטרכו לעשות.

אהרון מיכאלי: אין בעיה.

אהרון מיכאלי: מבחינתנו הם יכולים לבחור איזה ייעוץ משפטי שהם רוצים.

אהרון מיכאלי: אנחנו לא מדברים על המשרד שלנו דווקא.

סופה לנדבר: בדבר הזה אני לא מתערבת.

סופה לנדבר: זכותם להחליט כרצונם.

סופה לנדבר: הם ימצו את הזכויות שלהם לבד.

סופה לנדבר: בזה אנחנו נצטרך לסיים.

סופה לנדבר: אני רוצה לקרוא את ההחלטות.

סופה לנדבר: אני רוצה ליזום דיון במליאת הכנסת.

סופה לנדבר: אני אעשה את זה בשבוע הבא כהצעה רגילה לסדר יום.

שלומית קואולמן: אם זה יהיה, זה יתקבל ביום רביעי.

סופה לנדבר: נראה לי שאפשר להשוות את נפגעי האסון הזה לנפגעי אסון הדולפינריום ולדרוש מממשלת ישראל להתאים אותם, מבחינת החוקים שעליהם כבר דיברתי.

סופה לנדבר: אנחנו חושבים שהמוסד לביטוח לאומי צריך לתת ייעוץ והדרכה בכל הנוגע לשיקום נפשי וחברתי; סיוע כספי; מימון טיפול פסיכולוגי; תגמול חודשי קבוע; שני מענקים בשנה הראשונה - כמו שזה נעשה באסון הדולפינריום; הוצאות אֶבֶל בסך 5,000 שקל לכל משפחה; הוועדה לפניות הציבור דורשת לא לשנות את הסטטוס של המשפחות בעקבות האסון שקרה; תשלומי קצבאות ביטוח לאומי - מענק שארים ודמי מחייה ליתומים.

סופה לנדבר: אני גם חושבת שכדאי שהמשפחות יקבלו מה שאתם נותנים מהמוסד לביטוח לאומי באופן מיידי, בלי דחייה.

סופה לנדבר: אני אסירת תודה על מה שנעשה כאן.

סופה לנדבר: ממשרד הבינוי והשיכון אנחנו מבקשים לתת הנחות בשכירות לדיירי עמידר, הלוואות ומענקים לדיור, הנחות בארנונה וסיוע בשכר דירה.

סופה לנדבר: אני פונה למוסד לביטוח לאומי לממש את הזכאות לתיירים - בעצם מה שאתם לא יכולתם לעשות.

סופה לנדבר: אני חושבת שזה מגיע למשפחות האלה.

סופה לנדבר: אם לא נוכל להגיע להסכם עם הממשלה, אנחנו נצטרך לעשות את זה דרך חקיקה.

סופה לנדבר: אני רוצה להודות לכם על שבאתם לישיבה הקשה הזאת ועל השתתפותכם בישיבה הזאת.

סופה לנדבר: אני מבינה שזה היה קשה למשפחות אבל זה היה קשה גם לכולנו.

סופה לנדבר: אני אסירת תודה על הסבלנות הרבה ועל הטיפול שכולם נותנים למשפחות האלה.

סופה לנדבר: אנחנו נמשיך לעקוב אחרי הדברים ואחרי החלטות ועדת השרים.

סופה לנדבר: אנחנו נעשה עוד ישיבה, יתכן שעם המשפחות ויתכן שבלעדיהן, כדי לבדוק מה יעשו המשרדים במשך החודש הקרוב.

סופה לנדבר: אני אסירת תודה על כך שאתם ניסיתם להסיר מכשולים ביורוקרטיים בכל דבר שנעשה עד כה ובכל דבר שאתם תעשו לאחר מכן.

סופה לנדבר: תודה רבה וערב טוב.

סופה לנדבר: מספר הטלפון של הוועדה הוא: 6753427-02.

סופה לנדבר: מספר הפקס הוא: 6754184-02.

סופה לנדבר: מספר הטלפון של התאחדות עולי ברית-המועצות: 5189591/2-03.

סופה לנדבר: מספר הטלפון של סטניסלב (סלביק) פישביין: 8675328-08.

סופה לנדבר: אנחנו נשתדל לרכז את כל מספרי הטלפון, הכתובות ושמות האנשים שאתם תוכלו לפנות אליהם ונשלח אליכם, בעברית וברוסית.

סופה לנדבר: אני שוב משתתפת בצער המשפחות.

סופה לנדבר: תודה רבה.